भोजपुरी जंक्‍शन: अश्लील गायकी आ भोजपुरिया अस्मिता, सांस्कृतिक चेतना जगावे-जोगावे के दरकार | Bhojpuri junction articles dirty songs asmita culture cinema nodakm – News18 हिंदी\nकहल जाला कि एकही मूअल मछरी सउँसे ताल के गन्हा देले आ इहां त होड़ लागल बा सस्ता शोहरत पावे के, अपसंस्कृति पसरावे-फइलावे के.\nLast Updated : October 30, 2020, 01:09 IST\nभोजपुरी में लोकगायकी के एगो लमहर, निठाह आ बड़ा सुघर परम्परा रहल बा. खाली तीस करोड़ भोजपुरी बोलेवाला लोगने में ना, बलुक देश-विदेश के अउर दीगर भाषा बोलनिहारनो के बीच में भोजपुरी गायन के धूम शुरुए से मचत रहल बा. अब त एकर शोहरत रोज नया-नया ऊंचाई छू रहल बा. भोजपुरी फिलिम आ लोकगीतन के बाढ़ एकर जीयत-जागत आ तरोताजा गवाह बा. ना खाली उत्तर प्रदेश, बिहार, झारखंड, मध्य प्रदेश, छत्तीसगढ़ के सीमा आ कोलकाता, मुंबई, दिल्ली जइसन महानगरन में, बलुक मॉरीशस, फीजी, सूरीनाम, ट्रिनिडाड, ब्रिटिश गियाना, हालैंड, नीदरलैंड, नेपाल वगैरह कई देशनो में भोजपुरी गीतन के सरसता आ सुर-ताल नित नया रेकाड बना रहल बा. कोठा से क्रांति ले आ घर-अंगना, खेत-खरिहान से लड़ाई के मैदान ले---सभ जगहा समान रूप से एकर शोहरत बा.\nचाहे आजादी के लड़ाई में क्रांतिकारी लोगन का बीचे मशहूर रघुवीर नारायण के 'बटोहिया ' गीत होखे, तमाम कोठन पर गूंजत महेंदर मिसिर के पूरबी के मनमोहक धुन होखे भा नाचमंडली आउर मंचन पर भिखारी ठाकुर के, बिदेसिया ' के मरमभेदी सुरलहरी---भोजपुरिया माटी के सोन्ह-सोन्ह गमक से रचल-बसल ई गीत जन-जन के कंठहार बनि गइल बाड़न स. बाकिर ई भइल सिक्का के एगो पहलू.दोसर पच्छ ई बा कि आजुकाल्ह भोजपुरी गायकी अश्लीलता आ भोंडापन के पर्याय बनिके रहि गइल बा. एह से भोजपुरी के इज्जत, मान-सम्मान आउर अस्मिता दांव पर लागल बा. पइसा बनावे का होड़ में भोजपुरी फिलिम आ कैसेट-सीडी कंपनी एह फूहरपन के हवा दे रहल बाड़ी स.\nभोजपुरी भाषा-भाषियन के भावना का संगें खेलवाड़ करेवाला आजु कई गो गायक-गायिका अइसन बाड़न, जे फूहर, अश्लील आ दुअर्थी गीत गा-बजाके माहौल के लगातार प्रदूषित कऽ रहल बाड़न. नतीजतन, अइसने चंद घिनावन सोचवाला लोगन का चलते गंगा नियर पाक-साफ भोजपुरी के बदनाम कइल जा रहल बा. सभसे पहिले गीतकार मोती बी ए फिलिम 'नदिया के पार ' में सात गो भोजपुरी गीत 1944 में ओह हिन्दी फिलिम में लिखनीं आ भोजपुरी गीतन के फिलिम में दाखिला दियववनीं.ओह गीतन के लोकप्रियता भोजपुरी सिनेमा के निरमान के दिसाईं फिल्मकारन के धेयान खिंचलस.फेरु त 'गंगा मइया तोहे पियरी चढ़इबो ','लागी नाहीं छूटे राम' फिलिमन के गीत जनमानस पर छा गइल.\nभोजपुरी गीतन के शोहरत के भुनावे खातिर कैसेट कंपनी आगा अइली स आ पारंपरिक आउर पीढ़ी-दर-पीढ़ी चलत आइल लोकगीतन के आपन मधुर आ मनमोहक आवाज देके गायक-गायिका सुननिहारन के झूमे खातिर अलचार कऽ दिहल. मोहम्मद खलील जइसन रेडियो गायक भोलानाथ गहमरी के 'सुमिरींले सारदा भवानी, पत राखीं महरानी', 'कवना खोंतवा में लुकइलू आहि रे बालम चिरई 'नियर गीतन के गाके अमर कऽ दिहलन. बाकिर आजु बेगर इलिम के सस्ता शोहरत का पाछा भागेवालन के भीड़ ठकचल बा.किछु लोग त अश्लीलता आ फूहरपन के मए सीमा लांघि घलले बा. स्थिति ई बा कि भोजपुरी में दूगो माने राखेवाला गीतन के भरमार बा आ अइसने गीत होटल, बस, ट्रक, चाह-पान के गुमटी आ दोकानन में धड़ल्ले से बाजत बाड़न स.\nTags: Bhojpuri Articles, Bhojpuri Junction, Bhojpuri News\nFIRST PUBLISHED : October 30, 2020, 01:09 IST


‘‘एक दूजे के लिए’’ के संगीत जारी भइल – Anjoria\n‘‘एक दूजे के लिए’’ के संगीत जारी भइल\nयशी फिल्मस् प्रा. लि. आ कैपिटल फिल्मस् प्रा. लि के बैनर तले बनल चर्चित भोजपुरी फिलिम ‘‘एक दूजे के लिए’’ के आडियो पिछला दिने मुंबई के टुलिप स्टार होटल में निर्माता अभय सिन्हा, इम्पा अध्यक्ष टी. पी. अग्रवाल, अभिनेता दिनेशलाल यादव ‘निरहुआ’, निर्देशक अनिल अजिताभ, वीनस के चंपक जैन, नृत्य निर्देशक पप्पू खन्ना आ डांसिंग क्वीन संभावना सेठ के हाथे जारी भइल.\nसंगीत जारी करत निर्माता अभय सिन्हा आ टी. पी. अग्रवाल बतवले कि ‘एक दूजे के लिए’ पूरा परिवार लायक मंनोरंजन देबे वाली लव स्टोरी ह. अभिनेता दिनेशलाल यादव निरहुआ एह फिलिम के एगो सार्थक प्रयास बतावत कहलें कि एहसे भोजपुरी सिनेमा के नया राह खुली आ भोजपुरी सिनेमा के मान-सम्मान से देखल जाई.\nअभिनेत्री मधु शर्मा के ई पहिला भोजपुरी फिल्म ह जवना में काम कर के मधु बहुते आनन्दित भइल बतवली. कहली कि अतना बढ़िया भुमिका देबे खातिर अभय सिन्हा आ अनिल अजिताभ के तहेदिल से धन्यवाद करत बाड़ी.\nएह फिलिम में पहिला बेर निरहुआ आ पवन सिंह एक संगे नजर अइहें. एकरा के दुर्गा पूजा में रिलीज कइल जाई.\nजल्दिए दर्शकन का सोझा होखी ‘मंगल फेरा’\nजल्दिए फ्लोर पर होखी "वीर बलवान "


टटका खबर, सोमार, 30 अप्रेल 2012 | Anjoria's Weblog\nटटका खबर, सोमार, 30 अप्रेल 2012\nPosted on अप्रैल 30, 2012 by Anjoria\nउत्तर प्रदेश में पीएचडी खातिर होखे वाली पात्रता परीक्षा अब एक जून के होखी. परीक्षा डा॰ राममनोहर लोहिया अवध विश्वविद्यालय संचालित करी.\nपटना हाई कोर्ट का आदेश का चलते बिहार में दू मई से होखे वाली मध्यमा परीक्षा टार दिहल गइल बा. परीक्षा के अगिला तारीख बाद में बतावल जाई.\nबिहार सरकार सगरी मदरसन के कंप्यूटरकृत करे के फैसला लिहले बिया. पहिला दौर में २६४ मदरसन में कंप्यूटर लगावल जाई.\nगोरखपुर के चिलवा ताल इलाका में अतवार का दिने एगो रोडवेज बस आ निजी बस का टक्कर से नाहियो त तेइस लोग के जान चलि गइल बा आ आठ जने बहुते खराब हालत में बाड़े. एकरा अलावे पचीसन लोग के अस्पताल में भरती करावल गइल बा. सरकार एह दुर्घटना के मजिस्ट्रेटी जाँच करावे के आदेश दे दिहले बिया. मरे वाला लोग के परिजन के एक एक लाख रुपिया आ घवाहिल लोग के पचीस पचीस हजार रुपिया के सहायता देबे के सरकार एलान कइले बिया. रोडवेज के बस सोनौली जात रहुवे जब मनिराम पुल का नियरा ओकर टक्कर एगो निजी बस से हो गइल. पन्द्रह सवारी त ओहिजे मर गइले बाकी लोग के मौत अस्पताल ले जात घरी आ इलाज का दौरान भइल.\nबसपा के जोनल कोआर्डिनेटर आ राज्यसभा सांसद जुगल किशोर का डेरा पर एगो सफाई कर्मचारी शनिचर का राते एगो नाबालिग लड़िकी से बलात्कार कइलसि. पुलिस ओह दुराचारी के गिरफ्तार कर लिहले बिया आ लड़िकी के मेडिकल जाँच करावल जात बा.\nबनारस के झुनझुनवाला आयल मिल में शनिचर दुपहरिया लागल आग अबही ले धधकत बा. दर्जनो दमकल एह आग के बुतावे में लागल बाड़ी सँ बाकिर अबहीं ले आग शांत नइखे भइल.\nनगर विकास मंत्री मोङ आजम खाँ कहलन कि भट्टा पारसौल आंदोलन का दौरान बसपा सरकार किसानन पर जवन मुकदमा दर्ज करवले रहुवे तवना के वापिस ले लिहल जाई.\nयूपी में एम्स पर राजनीति खेले में कांग्रेसो मैदान में उतर आइल बिया आ अब उहो कहत बिया कि यूपी मे एम्स खोले खातिर अगर राज्य सरकार जमीन ना दिहलसि त ऊ एह मामिला के संसद में उठाई. जाने लायक बा कि केन्द्र चाहत बा कि एम्स रायबरेली में खुले.\nभागलपुर के गौराडीह इलाका के विनायकपुर गांव में अतवार का दिने भगवान हनुमान के मूर्ति दोसरा सम्प्रदाय के कुछ बदमाश तूड़ दिहले जवना का बाद ओहिजा तनाव पसर गइल बा आ पुलिस मामिला शांत करावे में लागल बिया.\nअपना सेवा यात्रा में कैमूर चहुँपल नीतीश कुमार कहलन कि दुर्गावती जलाशय परियोजना जल्दिए पूरा करा लिहल जाई.\nस्थानीय निकाय चुनाव खातिर दाखिल परचा अब दू मई ले वापिस लिहल जा सकेला. ओही दिन चुनाव चिह्न बाँटल जाई. जवना उम्मीदवारन पर आपराधिक मुकदमा बा ओह लोग के स्पीडी ट्रायल करावल जाई आ आपराधिक छवि वाला आदमी के पोलिंग भा मतगणना एजेंट ना बनावल जा सकी.\nरविदास महापंचायत का तरफ से माँग भइल बा कि विधानपरिषद के मनोनीत सदस्यन में दू गो महादलित सदस्यन के चुनल जाव.\nसिवान जिला के पचरूखी इलाका के गोपालपुर गाँव में जमीन के झगड़ा में भइल मारपीट में एगो आदमी के मौत हो गइल आ छह जने घवाहिल हो गइले.\nअपने देश में बनल हलुका लड़ाकू विमान तेजस के एह साल वायु सेना में शामिल कर लिहल जाई.\nसुप्रीम कोर्ट अपना एगो फैसला में कहलसि कि अगर कवनो केयरटेकर भा एजेंट का लगे कवनो जमीन ढेर दिन से बावे त ऊ ओकर मालिक ना हो जाई. चौकीदार, केयरटेकर भा संपत्ति के देखभाल ला राखल नौकर ओह संपति पर मलिकाव के दावा ना कर सके.\nसरसंघचालक मोहन भागवत अतवार का दिने दिल्ली में शिवाजी के शासन व्यवस्था पर लिखल किताब ‘शिवाजी और सुराज’ के लोकार्पण करत कहलन कि नेतृत्व में तुरत फुरत सही निर्णय लेबे के बेंवत होखे के चाहीं. इशारे इशारा में मोहयन भागवत भाजपो के लपेटा में लिहलन आ कहलन कि शिवाजी अपना योग्यता आ जनता के श्रद्धा से राजा बनलन. किला त ऊ अनेके जीतलन बाकिर कवनो इलाका अपना सगा संबंधियन के ना दिहलन. एह पुस्तक के भूमिका नरेन्द्र मोदी लिखले बाड़न.\nभाजपा के राष्ट्रीय कार्यकारिणी के बइठकी 24 आ 25 मई के मुंबई में होखी.\nराष्ट्रपति चुनाव का बारे में लागत अटकल के हवा देत राष्ट्रपति रहल एपीजे अब्दुल कलाम एह बात से इंकार ना कइलन आ सवाल का जवाब में कहलन कि कुछ दिन अउरी इंतजार करीं सभे.\nपश्चिम बंगाल के हावड़ा जिला के उदयनारायणपुर में ठनका गिरला से नौ लोग के मौत हो गइल आ सोलह लोग घवाहिल हो गइलें जवना में से छह जने के अबतब के हालत बा.\nभारतीय कोस्ट गार्ड के दखल का बाद पाकिस्तान के समुद्र सुरक्षा गार्ड बहत्तर गो गुजराती मछुआरन के छोड़ दिहले बाकिर अबहियो तेरह गो मछुआरा ओकरा कब्जा में बाड़े.\nजापान के विदेश मंत्री कोईचिरो गेम्बा अतवार का दिने दू दिन के सरकारी यात्रा पर हिन्दुस्तान चहुँपले.\nअफगानिस्तान के विदेश मंत्री डॉ. जलमई रसूल दू दिन के सरकारी यात्रा पर आजु भारत अइहें.\nनाइजीरिया के कानो शहर में आतंकी हमला में कम से कम बीस लोग मारल गइले. हमला तब भइल जब एगो विश्वविद्यालय परिसर में ईसाई समुदाय के लोग प्रार्थना सभा करत रहुवे.\nफ्रांस के राष्ट्रपति सरकोजी पर आरोप लगावल गइल बा कि ऊ अपना चुनाव अभियान खातिर साल २००७ में कर्नल गद्दाफी से बयालिस मिलियन डॉलर के चंदा लिहले रहुवन.\nराष्ट्रीय इस्पात निगम लिमिटेड में दस फीसदी विनिवेश के फैसला कइलसि केन्द्र सरकार. एह विनिवेश से ओकरा पचीस सौ करोड़ रुपिया बटोराए के उमेद बा.\nआई पी एल बीसबीसा मैच में आजु दिल्ली डेयर डेविल्स एक रन से राजस्थान रायल्स के हरा दिहले.\nआईसीसी टेस्ट रैंकिंग में भारत नीचे घसक के चउथा पायदान पर आ गइल आ आस्ट्रेलिया अब तिसरका पायदान पर आ गइल बा.\nबंगलादेश क फिल्म निर्देशक रूबाइयत हुसैन के पहिलका फिल्म मेहरजान के प्रतिष्ठित ओर्सन वेल्स अवार्ड दिहल जाई. एह फिल्म में विक्टर बनर्जी आ जया बच्चन के मुख्य भूमिका बावे.


एक्शन से भरल प्रेम कहानी ‘सुगना’ – Anjoria\n‘सुबह होने तक’ अउर ‘सनम हम आपके हैं’ जइसन सफल हिन्दी फिल्म बना चुकल निर्माता-निर्देशक अजय ओझा अब आपन पहिला भोजपुरी फिल्म ले के आवत बाड़न. उनुकर कहना बा कि अइसनका फिलिम अबही ले भोजपुरी में नइखे बनल. एह पारिवारिक आ एक्शन भरल ‘सुगना’ में मुख्य नायक बाड़े आदित्य ओझा अउर राजीव दिनकर. फिल्म एगो प्रेम कहानी होखला का बावजूद पूरा एक्शन पैक्ड बा. आदित्य ओझा त कहत बाड़े कि ‘सुगना’ भोजपुरी दर्शकन के सोचावट बदल दी. ‘सुगना’ एगो सार्थक अउर मनोरंजक फिल्म हवे जवना के शूटिंग वास्तविक लोकेशन पर छपरा आ मुंबई में करावल गइल बा.\n‘सुगना’ में खलनायक के किरदार हिंदी सिनेमा के चर्चित चेहरा प्रमोद माउथो कइले बाड़न. गाना ‘नदिया के पार’ के याद दिला दी. एगो भ्रष्ट पुलिस अधिकारी का भूमिका में गोविंद खत्री आपन अलगे जलवा दखावत लउकीहे. नायिका बाड़ी नवोदित अभीनेत्री काजल राधवानी आ कल्पना शाह. साथ में विजय सिंह, रंजीत सिंह, अभिषेक अरुण आ दीपक तिवारी खास भूमिका में बावे लोग. एह फिल्म में सीमा सिंह के एगो आयटमो नंबर एह घरी खूब बाज रहल बा. फिल्म जल्दिये रिलीज होखे वाली बा.


मोटोरोला Fire XT Price in India, Full Specs - 5th August 2020 | Digit\nमोटोरोला Fire XT\nPrice : 9,890\nCurrent Best Price of मोटोरोला Fire XT is ₹ 0\nमोटोरोला Fire XT Specifications\nमॉडल : fire xt\nउत्पाद के नाम : Motorola Fire XT\nCPU : Qualcomm MSM7227T-1\nDimensions (lxbxh- in mm) : 114 x 62 x 12\nWeight (in grams) : 84.3\nमोटोरोला Fire XT Brief Description\nमोटोरोला Fire XT Smartphone 3.5 -इंच स्क्रीन TFT LCD Capacitive touchscreen के साथ आवेला, जौना के रेज़ल्यूशन 320 X 480 पिक्सल तथा पिक्सल घनत्व 165 पर इंच बा | फोन 800 MHz single कोर प्रोसेसर से संचालित बा और एकर रैम 512 MB बा. मोटोरोला Fire XT Android 2.3.4 ओएस पे काम करेला.\nमोटोरोला Fire XT Smartphone September 2011 मे लॉंच भईल रहे|\nफोन Qualcomm MSM7227T-1 प्रोसेसर से संचालित बा|\nफोन मे 150 MB आंतरिक स्टोरेज बा|\nफोन मे 1540 mAh बैटरी लागल बा|\nमोटोरोला Fire XT मे कनेक्टिविटी के तरीका बा : ,GPS,HotSpot,\nमोटोरोला Fire XT के कैमरा मे Auto Focus,,Video Recording लोड बा|


भाजपा के चेहरा बन गइलें नरेन्द्र मोदी – टटका खबर\nभाजपा के चेहरा बन गइलें नरेन्द्र मोदी\nअगिला लोकसभा चुनाव से पहिले भाजपा आपन चेहरा तय कर लिहलसि आ ई चेहरा होखी गुजरात के मुख्यमंत्री नरेन्द्र मोदी के जिनका खिलाफ कांग्रेस, ओकर पोसुआ मीडिया, सेकूलरन के जमात का साथही भाजपो के बड़का बड़का लोग खड़ा बा. भाजपा के पुरान नेता लालकृष्ण आडवाणी भाजपा के ओह मीटिंग में शामिल ना भइले जवना में ई फैसला लिहल गइल. कहल त गइल कि उनुकर तबियत “साचहूँ” बहुत खराब बा बाकिर राजनीतिक चर्चाकारन के कहना बा कि उ मोदी विरोध जा चले ना अइलन. मोदी के चुनाव प्रमूख बनावे के भाजपा के फैसला ओकर कुछ सहयोगियन के नीक लागल बा त कुछ लोग के मिरचाई लाग गइल बा. वइसे राजनीतिक पंडितन के अनुमान बा कि मोदी के चुनाव प्रमुख बनवला से भाजपा अकेलहु बहुमत में आ सकेले अगर लोग भितरघात ना करे त.\nTags: भाजपा, मोदी


लस्टम पस्टम – Page7– Anjoria\nलस्टम पस्टम (Page 7)\n– जयंती पांडेय रोज रैली, प्रदर्शन, नारेबाजी से एकदम रीगल रामचेला कहले – बाबा आजुकाल ई नेतवन के का हो गईल बा कि रोज प्रदर्शन रोज बवाल. जेकरा देखऽ उहे झंडा टंगले चिचियात घूमऽता. बाबा लस्टमानंद मुस्किया के कहले, रामचेला, जान जा कि ई विरोध प्रदर्शन आ रैली के एगोपूरा पढ़ीं…\n– जयंती पांडेय बाबा लस्टमानंद सरकार के बयान से रिग के कहले, आजकल सब काम गिरहथे खातिर हो रहल बा. अब देखऽ ना रामचेला सरकारी कर्मचारी लोग के महंगाई भत्ता बढ़ल लेकिन ई सब गिरहथे के खातिर हो रहल बा. अब सेना में एक रैंक एक पेंशन के फैसला होपूरा पढ़ीं…\n– जयंती पांडेय अभी अभी महात्मा गांधी के जनम दिन गुजर हऽ. राजघाट पर बड़े बड़े नेता लोग ना जाने कवन कवन किरिया खाइल लोग. एही में से एगो बड़हन नेता के जे रामराज पार्टी के रहे. उनका से भेंट भईल. ऊ लोग के पार्टी गांधी बाबा के नांव परपूरा पढ़ीं…\n– जयंती पांडेय आज सबसे ज्यादा चर्चा दू बात के बा. पहिलका एफ डी आई आ दोसरका अण्णा चाचा के पार्टी में अलगा बिलगी. ई तऽ सबे जानत रहे कि करप्शन के ई मारामारी ना चली तबो करप्शन के नांव पर बड़ा हल्ला रहे. ई हल्ला उहे लोग मचवले रहेपूरा पढ़ीं…\n– जयंती पांडेय हम भ्रष्टाचार के भविष्य के लेके निश्चिंत बानी. ई एकदम सत्य हऽ कि खाली हमनिए के देस में भ्रष्टाचार आ भ्रष्टाचरियन खातिर तमाम संभावना आ सुविधा बा. हमनिए के ई हुनर हऽ कि हमनी का कहीं भी, कबहुओं करप्शन के बुनियाद रख सकेनी सन. क्षेत्र चाहे राजनीतिपूरा पढ़ीं…\n– जयंती पांडेय कोइला घोटाला पर बहस सुनि के बाबा लस्टमानंद कहले, एकदम आजिज आ गइल बानी, बिल्कुल जी बोर हो गइल बानी, कोइला से. लालूजी के खास भूतपूर्व मंत्री प्रेमचंद गुप्ता के बेटा ले गइले खान, डीएमके के मिनिस्टरो ले गइले. कांग्रेस वाला त लेइए गइल लोग, बीजेपीओ वालापूरा पढ़ीं…\n– जयंती पांडेय हमनी के जीवन से कई गो बात सटल बा जेपर आदमी के आपन कवनो हक नइखे। जइसे आपन पड़ोसी, आपन माई बाप आ आपन नांव। ई बस हो जाला एकर चुनाव ना कइल जा सके। लेकिन आज के दुनिया में पहिलका दू गो बात त आपके अधिकारपूरा पढ़ीं…\n– जयंती पांडेय संसद के बइठक के ले के भाजपा दस दिन ले उठक बइठक कइलस. इ हमनी के लोकतंत्र हऽ लेकिन करबऽ का, हमनी का आजाद बानी सन आ आजादी के तऽ इहे मजा हऽ , जवन में आवे करऽ. चाहे संसद मत चले दऽ चाहे रेल वइसे का.पूरा पढ़ीं…\n– जयंती पांडेय जबसे बाबा लस्टमानंद सुनले कि सरकार गरीब लोग के एगो मोबाइल फोन फ्री दी तबसे बउरा गइल बाड़े. कई हाली रामचेला कहले कि ई मुफुत के लिहल आ भीखमंगी बराबर होला लेकिन बाबा बाड़े कि सुने के नईखन चाहत. उनकर कहल हऽ कि मुफ्त के माल मेंपूरा पढ़ीं…\n– जयंती पांडेय गुरू लस्टमानंद मार कुर्ता धोती अपना बेग में से निकाल के बिगत रहले साफ करे के. अतने में राम चेला अइले. दंडवत क के पूछले का ह हो बाबा कई दिन से ना लउकलऽ. कहां चल गइल रहल ? बाबा कहले, दिल्ली गईल रहीं. राम चेला केपूरा पढ़ीं…\n– जयंती पांडेय बाबा लस्टमानंद जिला मुख्यालय गइले. उहां अजब माहौल रहे. चारू ओर खुसी से अफसरान अमला मातल रहे. पते ना चले कि का भइल बा. एगो परिचित से पूछले त पता चलल कि ई समय पर बरखा ना भइला के खुसी ह. अब सब बात उनका समझ मेंपूरा पढ़ीं…


भोजपुरी सिनेमा में खलनायक - ना खेलब ना खेले देब, खेलवे बिगाड़ देब - First Eye News\nHome उत्तर प्रदेश भोजपुरी सिनेमा में खलनायक – ना खेलब ना खेले देब, खेलवे बिगाड़...\nभोजपुरी डेस्क। ना खेलब ना खेले देब, खेलवे बिगाड़ देब .सिनेमा में खलनायक के इहे काम होला नू. दरअसल खलनायक से हीं नायक के अस्तित्व बा. जब ले अन्हार ना होई, अंजोर के कीमत ना बुझाई. रावण के बिना राम के श्रीराम बनल मुश्किल रहे. नाट्यशास्त्र के रचयिता भरतमुनि भी लिखले बानीं कि व्यवस्थित वेशधारी प्रतिनायक भा खलनायक नाटक के मध्य पात्र ह जे नायक के स्थापित करे आ प्रसंग के आगे बढ़ावे में विदूषक भा कॉमेडियन के जइसन सहायता करे ला. दुनिया के कवनो भाषा भा बोली के नाटक होखे, उहे नाटक सबसे बेसी सफल चाहे यादगार भइल बा, जेकरा में खलनायक के भूमिका भी ओतने दमदार रहल बा जेतना नायक के. अगर हिंदी सिनेमा के बात कइल जाय त कई गो फिलिम में अइसन डायलाग चाहे खलनायकन के करेजा कंपकपा देवे वाला एक्टिंग बा जेकरा कारण कई दशक बीतला के बादो ऊ सब फिलिमन के याद कइल जाला.\n‘जिंदगी झंड बा, फिर भी घमंड बा’ भोजपुरी के ई हिट डायलाग त हिंदी सिनेमा से लेके टीवी चैनलन पर आ कॉमेडी शो में भी केतना बेर इस्तेमाल भइल होखी कवनो ठेकाना नइखे. ई भोजपुरी के गर्व, ओकरा अक्खड़पन आ ओकर फकीरी मिजाज तीनों के बड़ सुघर संजोग ह. ओसहीं ‘ना खेलब ना खेले देब, खेलवे बिगाड़ देब’ होखे चाहे ‘फटी त फटी लेकिन पावर ना घटी’ जइसन डायलॉग के साथे देखन में छोटन लगे, घाव करे गंभीर वाला बात बा. ‘अपना जबान के लंबाई से हमरा करेजा के चौड़ाई के नाप मत लीहे, ना त खानदान के लास उठावत-उठावत जिनगी बीत जाई’ खतरनाक गेट अप, लाल-आंख चढ़ाके जब भोजपुरिया फिलिमन के खलनायक भी दमदार डायलॉग बोलेले त फिलिम के स्तर ऊपर उठ जाला. ई बात कहे में कवनो संकोच ना होखे के चाहीं कि भोजपुरी सिनेमा में विलेन पर ओतना काम नइखे भइल जतना होखे के चाहत रहे बाकिर जतना भइल बा, उहो कम दमदार नइखे.\nन्यूज-18 से साभार…\nखेलवे बिगाड़ देब\nना खेलब ना खेले देब\nCoronavirus Vaccinatation: CM योगी ने सिविल अस्पताल में ड्राई रन का लिया जायजा, बोले- 16 जनवरी को शुरू होगा टीकाकरण\nलखनऊ। कोरोना वैक्सीनेशन से पहले आज उत्तर प्रदेश में फाइनल ड्राई रन हो रहा है। मुख्यमंत्री योगी आदित्यनाथ इसकी मॉनिटरिंग खुद कर रहे हैं।...


सिनेमा भोजपुरी के हलचल – Anjoria\nरीगल थिएटर के फिलिम “हंटरवाली” में दू गो नया गाना जोड़ल गइल बा. फणीन्द्र राव के लिखल एह दुनु गाना के पामेला जैन गवली. संगीत दिहलें विनोद गौड़. एकर टाइटिल रोल में पाखी हेगड़े बाड़ी.\nडा॰ सुनील कुमार के फिलिम “प्रेम दीवानी” के शूटिंग पूरा हो गइल बा. शूटिंग हैदराबाद आ मुंबई में भइल बा. एह फिलिम से पहिला बेर गायक राकेश मिश्रा के लाँच कइल जात बा. साथे बाड़ी रानी चटर्जी, स्मृति सिन्हा, आ मोनालिसा.\nप्रसाद फिल्म इंटरप्राइजेज के फिलिम “धरती के लाल” के दुसरका गाना राजेश गुप्ता के संगीत निर्देशन में कल्पना का आवाज में रिकार्ड करावल गइल. गीतकार हउवें विनय बिहारी. फिलिम के शूटिंग बिहार के बोधगया, राजगीर, आ, नालन्दा में करावल जाई.\nज़फर कमाल के फिलिम “गुलाब थिएटर” अब १५ मार्च के बिहार के तीस गो सिनेमाघर में रिलीज कइल जाई. मेंहदी हसन के बनावल आ क़मर हाजीपुरी के निर्देशन में बनल एह फिलिम के मुख्य कलाकार हउवें कल्पना शाह, विनय आनन्द, सुमीत बाबा, ब्रजेश त्रिपाठी वगैरह.\nविजय फिल्म्स आ माँ शारदा फिल्म प्रोडक्शन के फिलिम “फूल और काँटे” के सेंसर बोर्ड “ए” सर्टिफिकेट दिहले बा. एह एडल्ट फिलिम के जल्दिए बिहार झारखण्ड में रिलीज कइल जाई.\nईशा हर्ष फिल्म्स के “मैदान-ए-जंग” के मिक्सिंग के काम चलत बा. अभय सिंह आ विनोद गोप के बनावल एह फिलिम के निर्देशक हउवें पराग पाटिल.\nसंत बहादुर फिल्म्स के “बेदर्दी बालमा” के पहिला कॉपी अगिला हफ्ता निकले के उमेद बा. निर्देशक हउवें रतन सिन्हा आ मुख्य कलाकार बाड़ें प्रीति जैन, दिनेश लाल यादव निरहुआ, दीपक विक्रम वगैरह.\nसंगीतकार दामोदर राव के भोजपुरी फिल्म इन्स्पेक्टर चांदनी की शूटिंग शुरू भइल.\n(समरजीत, शशिकांत सिहं, आ संजय भूषण पटियाला के रपट से)\nएह साल परदा पर कब्जा रही राकेश मिश्रा के


पापी के पाप काहे गंगा धोए के संगीत मुहूर्त – Anjoria\nपापी के पाप काहे गंगा धोए के संगीत मुहूर्त\nOct 24, 2010 अजय दीक्षित, पापी के पाप काहे गंगा धोए, मुहूर्त\nपिछला दिने डा॰पी॰एन॰ फिल्म्स के प्रस्तुति पापी के पाप काहे गंगा धोए के संगीतमय मुहूर्त मुंबई का प्लेटेनियम स्टूडियो में संगीतकार सुजीत चौबे के निर्देशन में “मुन्नी बदनाम हुई” फेम गायिका ममता शर्मा का आवाज में एगो गीत रिकार्ड करा के कइल गइल. एह फिल्म के निर्माता डा॰ पी॰एन॰सिंह हउवें. कहानी आ गीतो उनकरे ह.\nमुहूर्त का मौका पर भोजपुरी फिल्म जगत बहुते दिग्गज मौजूद रहलें. फिल्म के नायक अजय दीक्षित हउवें आ निर्देशक ब्रज भूषण. छायांकन त्रिलोकी चौधरी के, नृत्य निहाल सिंह के, कला गोल्डी के रही. मुख्य कलाकारन में अजय दीक्षित का साथे गुंजन कपूर, विजय खरे, रूपा सिंह, मास्टर अजीत, पिंकू श्रीवास्तव, त्यागी बाबा, रीमा, पूर्णिमा राय, निरुपमा श्री रहीहें.\nफिल्म के शूटिंग २२ अक्टूबर से छपरा जिला के एकमा आ गंजपर गाँव में करावल जाई.\nनिर्देशक बतवले कि एगो साँच घटना पर आधारित एह फिल्म में लव,एक्शन, कामेडी सबकुछ बा.\nबतावत चलीं कि एह फिल्म से पहिले अजय दीक्षित के “बेटवा बाहुबली” बिहार में सुपर हिट रहल रहे आ “नजरिया तोहसे लागी” ओ निकहा कमाई कइले रहुवे.


ज्ञानवापी मस्जिद से जुड़ल बड़ खबर: भीतर मिलल शिवलिंग - खबर भोजपुरी\nज्ञानवापी मस्जिद से जुड़ल बड़ खबर: भीतर मिलल शिवलिंग\nकोर्ट जिला प्रशासन के आदेश दिहलस कि जहवाँ शिवलिंग मिलल बा ओहिजा सील कर के लोग के आवागमन से रोक दिहल जाव\nBy कुमार आशू\t On May 16, 2022\nज्ञानवापी से जुड़ल बड़ खबर बा। सर्वे टीम परिसर के भीतर शिवलिंग के मिलल बा। ए बात के सोझा अईला के बाद वाराणसी के अदालत डीएम के आदेश दिहलस कि जहवाँ शिवलिंग मिलल रहे ओकरा के तुरंत सील क दिहल जाए। ओहिजा कवनो आदमी के एंट्री ना होखे के चाहीं. कोर्ट इ आदेश डीएम, पुलिस आयुक्त अवरू सीआरपीएफ कमांडेंट के देले बिया। अदालत एह अधिकारियन के एह जगहन के संरक्षण आ रक्षा करे के निजी जिम्मेदारी दिहले बिया.\nदरअसल सर्वेक्षण खातिर टीम तीसरा दिन ज्ञानवापी गईल रहे। बतावल जा रहल बा कि टीम ओहिजा शिवलिंग के देखले रहुवे. सर्वे टीम के हिस्सा रहल हिन्दू पक्ष के वकील हरिशंकर जैन तुरंत वाराणसी कोर्ट में आवेदन कईले। एह में कोर्ट के बतावल गइल कि ओहिजा शिवलिंग मिलल बा. इ बहुत जरूरी सबूत बा। सीआरपीएफ के कमांडेंट के ए जगह प सील करे के आदेश देवे के मांग रहे। सीनियर डिवीजन जज रवि कुमार दिवाकर डीएम के ए जगह प तुरंत सील करे के आदेश देले बाड़े।\nहिन्दू पक्ष बाहर आके कहलस – भीतर मिल गइलें बाबा\nएकरा से पहिले वाराणसी के ज्ञानवापी परिसर के सर्वे सोमवार के तीसरा दिन पूरा हो गईल रहे। सर्वे के बाद हिन्दू पक्ष के अधिवक्ता डॉ. सोहनलाल सामने आके एगो बड़ दावा कईले। कहलन, ‘ बाबा के भीतर मिलल बा… जिन खोजा तिन पइया। त समझीं, जवन खोजल जात रहे, अउरी बहुत कुछ मिलल बा। अब 75 फीट लंबा, 30 फीट चौड़ा आ 15 फीट ऊँच पच्छिमी देवाल का लगे जवन मलबा बा ओकरा से एकरा सर्वे के माँग बढ़ जाई|\n2519230cookie-checkज्ञानवापी मस्जिद से जुड़ल बड़ खबर: भीतर मिलल शिवलिंगyes\nकुमार आशू 652 posts0comments\nमई में पेट्रोल, डीजल के बिक्री में उछाल\nवाहन चलावे वालन के फेर लागल झटका, हो गइल ई नाया काम, होई नुकसान\nगुजरात के जहरीला सुल्तान की कहानी : मंदिर तूड़ला के बाद बनल दरगाह, 500 साल बाद एही…\nआज यूपी में हिंसा भड़कावे के कोशिश : प्रयागराज में शिवलिंग के अंडा चढ़ावल मिलल,…\nऑपरेशन ब्लू स्टार के सालगिरह पर श्री हरिमंदिर साहब में लागल खलिस्तान के नारा


बिहार में इंसेफलाइटिस से अबले 51 बच्चन के मौत हो चुकल बा. सगरी मौत गया मेडिकल कॉलेज अस्पताल में भइल बा.\nऔरंगाबाद जिला के ओबरा प्रखंड में बभनडीहा पंचायत के मुखिया आरिफ खान के कुछ अनजान लोग गोली मार के हत्या कर दिहल.\nअधवारा समूह के नदियन के छोड़ बाकी सगरी नदियन के जलस्तर कम होखल जात बा जवना चलते प्रदेश में बाढ़ के हालात में सुधार आ रहल बा. शिवहर मुजफ्फरपुर सड़क आ दरभंगा जयनगर राजमार्ग संख्या एक सौ पाँच अबहियो बन्द बावे.


रंगबाज | CinemaBhojpuri.in\nMay 26, 2012 - इण्डस्ट्री न्यूज, फिल्म, फिल्मकार\n- Tagged: रंगबाज, हैदर काजमी\t- no comments\tभोजपुरी फिलिमन के असली रंगबाज हैदर काजमी अपना फिल्म ‘रंगबाज’के होम वीडियो क डीवीडी पिछला दिने अपना कंपनी नरजिस म्यूजिक से जारी कइलन त लोग एकरा के हाथों हाथ खरीद लिहल. एह डीवीडी से बेहतर क्वालिटी वाली फिल्म ‘रंगबाज’ देखे के आनंद अउरी बढ़ जाई जब लोग अपना घर में…\nNovember 19, 2011 - कलाकार, फिल्म\n- Tagged: रंगबाज, हैदर काजमी\tमुम्बई आ बिहार में डंका पीट चुकल हैदर काजमी के फिल्म ‘रंगबाज’ 18 नवंबर से उत्तर प्रदेश आ दिल्ली में रिलीज होखी, एह टेरिटरी में पचास गो सिनेमाघर मे एकेसाथ रिलीज कइल गइल बा. एह फिल्म के प्रोमोट करे खातिर खुद हैदर काजमी एक हफ्ता उत्तर प्रदेश में रहीहें. बिहार…\nSeptember 30, 2011 - इण्डस्ट्री न्यूज, कलाकार, फिल्म\n- Tagged: रंगबाज, हैदर काजमी\tहालही में जब भोजपुरी फिलिम “रंगबाज” मुंबई में रिलीज भइल त देखे खातिर दर्शकन के बड़हन भीड़ उमड़ि पड़ल. नवरंग थियेटर में दर्शकन से रुबरु होत फिल्म के नायक हैदर काजमी दर्शकन के ताली खूब बटोरलन. साथ में निर्देशक शिवराम यादव आ नायिका रानी चटर्जीओ मौजूद रहली. रानी चटर्जी पूछली…\nAugust 6, 2011 - कलाकार, फिल्म\n- Tagged: रंगबाज, हैदर काजमी\t- no comments\t‘मुगल-ए-आजम’ के बाद हाथी पर चढ़के सिनेमाघर चहुँपल ‘रंगबाज’ के प्रिंट. हैदर काजमी के रंगबाजी बिहार में चलल आ खूब चलल. बिहार में शुक २९ जुलाई के रिलीज फिल्म ‘रंगबाज’ के सफलता के आलम ई रहल कि ढेर दिन बाद कवनो फिल्म देखावत सगरी थियेटर में हाउसफुल के बोर्ड लटकल…\nJuly 27, 2011 - कलाकार, फिल्म\n- Tagged: रंगबाज, हैदर काजमी\t-2comments\tअब सिनेमाहाल में से सिनेमा के कलाकार खोजल जइहे. पहिले नयका कलाकारन के खोज आडिशन से होत रहल बाकिर अब रंगबाज फिल्म से एगो नया शुरुआत कइल जा रहल बा. फिल्मकार हैदर काजमी ई तरीका निकलले बाड़न. अंडरवर्ल्ड पर बनल फिलिम पथ आ अवार्ड जीतल फिलिम कजरी के निर्माता हैदर…\nJuly 20, 2011 - इण्डस्ट्री न्यूज\n- Tagged: फिलिम के प्रीमियर, रंगबाज\t- no comments\t‘रंगबाज’ हैदर काजमी के रंगबाजी के जबाब नइखे. इनकर पहिलका भोजपुरी फिल्म रंगबाज के प्रीमियर मुंबई आ पटना का साथे-साथ नक्सल प्रभावित जहानोबाद में करवावल जाई जवना में भोजपुरी वर्ल्ड के तमाम बड़का सिनेमाई अउर राजनैतिक हस्ती शिरकत करीहे. 29 जुलाई के मुंबई अउर बिहार के एक सौ से बेसी…\nJune 23, 2011 - फिल्म\n- Tagged: रंगबाज\t- no comments\tभोजपुरी फिल्म “रंगबाज” कई गो नया परम्परा शुरु करे खातिर जानल जाई. थ्रीजी पर पहिला बेर एह फिल्म के प्रोमोशनल वीडियो जारी भइल रहे जवना के फिल्म के निर्माता कंपनी ए एस सी डिजिटल प्रा॰लि॰ खुदे जारी कइले रहल एयरटेल मोबाइल सेवा पर. आ अब एह फिल्म के प्रोमो इन्टरनेट…\nJune 1, 2011 - कलाकार, फिल्म\n- Tagged: रंगबाज, रानी चटर्जी\t- no comments\tफिल्म “रंगबाज” का शूटिंग का दौरान एगो सीन में रानी चटर्जी के हाथ में एगो घइला दिहल गइल रहे जवना के एगो फाइटर का कपार पर फोड़े के रहल. अब रानी का हाथ में घइला देखते फाइटर भाग पराइल. शूटिंग गुजरात के राजपिपला में होत रहे. सीन रहे कि गुण्डा…\nMay 17, 2011 - कलाकार, फिल्म\n- Tagged: रंगबाज, हैदर काजमी\t- no comments\tजहानाबाद के मूल निवासी हैदर काजमी कई गो हिन्दी फिल्म आ धारावाहिकन में काम कर चुकला का बाद पहिला बेर भोजपुरी फिल्म “रंगबाज” में बतौर नायक इंट्री करे जा रहल बाड़न. एह सिलसिला में जब उनका से बात करे के मौका मिलल त हैदर काजमी के कहना रहे कि, “फिल्म…\nApril 26, 2011 - कलाकार, फिल्म\n- Tagged: रंगबाज, शिवराम यादव, सीमा सिंह, हैदर काजमी\t- no comments\tपिछला दिने जब फिल्म “रंगबाज” के संगीत जारी के रहे त पटना के पाँच सितारा होटल मौर्या में बिहार के रंगबाजन के जमावड़ा लाग गइल. होटल के गेट से पार्टी रुम तक आठ गो गेट सजावल रहे आ पटना के चप्पा चप्पा पर “रंगबाज” के पोस्टर साट दिहल रहे. एह…\nApril 22, 2011 - कलाकार, फिल्म\n- Tagged: रंगबाज, सीमा सिंह, हैदर काजमी\t- no comments\tनक्सलियन से भलही सब लोग डेरात होखे, सीमा सिंह के कवनो डर नइखे. तबे त ऊ अपना फिल्म “रंगबाज” के प्रोमोट करे जहानाबाद चहुँप गइली आ एह नक्सल बहुल जिला में दर्शकन से रुबरु भइली आ अपना फिल्म के बखान कइली. शिवराम यादव निर्देशित आ कार्पोरेट कंपनी एसीसी डिजिटल प्रा॰लि॰…\nसीमा सिंह के रंगबाजी\nApril 13, 2011 - कलाकार, फिल्म\n- Tagged: रंगबाज, सीमा सिंह\t- no comments\tभोजपुरी सिनेमा के डांसिंग गर्ल सीमा सिंह फिल्म “रंगबाज” खातिर जवन आयटम नम्बर कइले बाड़ी ओकर डांस स्टेप अतना कमाल के बा कि सभे कहत बा कि एह नम्बर के ढेर दिन ले याद राखल जाई. सीमा सिंह एह फिल्म में दू गो आयटम कइले बाड़ी जवना में एगो के…


(मंगल, 1 नवंबर)\nएयर इंडिया में पायलटन के हड़ताल टारे के कोशिश हो रहल बा.\nराजस्थान के एगो नर्स भंवरी देवी के लापता होखे के मामिला में केंद्रीय जांच ब्यूरो भंवरी के सुराग देबे वाला के पांच लाख रुपिया इनाम देबे के एलान मंगल का दिने कइलसि.\nहज करे 1.2 लाख भारतीय सऊदी अरब चहुँपले.\nरक्षा मंत्री ए.के. एंटनी मंगल का दिने जापान रवाना भइले जहाँ ऊ जापान का साथ कई एक समझौता के अवसर खोजीहें\nअन्ना हजारे प्रधानमंत्री मनमोहन सिहं, सोनिया गाँधी आ कानून मंत्री के चिट्ठी लिख के चेतवले बाड़न कि अगर संसद के शीतकालीन सत्र में जनलोकपाल विधेयक ना आइल त ऊ फेरू अनशन पर बइठ जइहें.\nसीबीडीटी ओह खबरन के गलत बतवलसि जवना में कहल गइल रहे कि कुछ सांसदन के विदेशी बैंक में जमा धन का मामिला में नोटिस भेजल गइल बा.\n2जी मामला में दूरसंचार सचिव रहल सिद्धार्थ बेहुरा सीबीआई पर भेदभाव करे के आरोप लगवले बाड़न. काहे कि सीबीआई दोसरा अभियुक्तन के जमानत के विरोध नइखे करत बाकिर उनका जमानत के विरोध करत बिया.\nकनिमोझी, आ राजा समेत पाँच जने के जमानत याचिका के मंगल का दिने सीबीआई अदालत में कवनो विरोध ना कइलसि.\nवोट खातिर नोट मामिला में भाजपा सांसद अशोक अर्गल के न्यायालय में पेशी से छूट दे दिहल घ५ल बा.\nमेघालय में विद्रोहियन के गिरफ्तारी खातिर तलाशी अभियान चलावल जात बा.\nमंगल का दिने मणिपुर में आर्थिक नाकेबंदी के आंशिक रूप से हटा लिहल गइल.\nनाबाम तुकी बनलन अरुणाचल के नयका मुख्यमंत्री आ एकरा साथही पिछला तीन महीना से चलल आ रहल अनिश्चितता के दौर खतम हो गइल.\nअप्रैल में अन्ना हजारे के पहिलका अनशन से लेके सितम्बर तक का छह महीना में उनका टीम के 2.94 करोड़ रुपिया दान में मिलल. आजु मंगल का दिने टीम अन्ना आपन हिसाब किताब सार्वजनिक कर दिहलसि.\nलेफ्टिनेंट जनरल श्रीकृष्ण सिंह नयका उप सेना प्रमुख के कार्यभार मंगल का दिने सम्हार लिहले.\nमहबूबा मुफ्ती फेर से पीडीपी अध्यक्ष चुन लिहल गइली.\nअमेरिका के विदेश मंत्री हिलेरी क्लिंटन अपना महतारी के बीमार होखला का चलते आपन ब्रिटेन अउर तुर्की के दौरा रद्द कर दिहले बाड़ी.\nचीन मंगल का दिने एगो अंतरिक्ष यान प्रक्षेपित कइलसि.\nइंगलैंड के महारानी के मौत के घोषणा कइसे कइल जाव एकरा खातिर बीबीसी के कर्मचारियन के प्रशिक्षण दिहल जा रहल बा.\nनाटो लीबिया में आपन अभियान खतम कर दिहलसि.\nमारुति कंपनी अपना कर्मचारियन के हड़ताल का चलते त बाकी कंपनी ब्याज दर बढ़ला का चलते अक्टूबर में कमे गाड़ी बेच पवले.\nह्युंडई मोटर के बिक्री 7.5 फीसदी घटल.\nहीरो मोटोकॉर्प्स के बिक्री 1.32 फीसदी अधिका भइल.\nयामाहा मोटर के बिक्री अक्टूबर में 27 फीसदी बढ़ल.\nअंतर्राष्ट्रीय बाजार में रुपिया के औकात घटला आ कच्चा तेल के दाम बढ़ला का चलते देश में ईंधन के दाम फेर बढ़ावल जा सकेला.\nकलकत्ता उच्च न्यायालय के एगो खंडपीठ सिंगूर भूमि मामिला में टाटा मोटर्स के अपील मुख्य न्यायाधीश का लगे भेज दिहलसि. काहे कि पश्चिम बंगाल सरकार के वकील कहलन कि खंडपीठ एह मामिला में कवनो फैसला करे के अधिकारी नइखे.\nटोयोटा किर्लोस्कर के बिक्री 63 फीसदी बढ़ल.\nफोर्ड इंडिया के बिक्री में 20 फीसदी के बढ़ोतरी.\nटाटा मोटर्स के बिक्री5फीसदी बढ़ल.\nकेंद्र सरकार मंगल का दिने विप्रो अध्यक्ष अजीम प्रेमजी के ओह आलोचना के खारिज कर दिहलसि जवना में प्रेमजी कहलेरहले कि सरकार में फैसला लेबे के बेंवत नइखे रहि गइल. सरकार एह टिप्पणी के वास्तविकता से परे बतवले बिया.\nमंगलो का दिने शेयर बाजार में गिरावट आइल आ सेंसेक्स 224 अंक नीचे गिर गइल. सोमारो का दिने एक सौ अंक के गिरावट आइल रहे.\nउद्योगपति जे.एम. मनसुखानी के निधन सोमार का रात हो गइल.\nलोक जनशक्ति पार्टी अध्यक्ष राम विलास पासवान के एह बाति के कवनो अफसोस नइखे कि उनुकर चिराग पासवान राजनीति छोड़ के बॉलीवुड में करियर बनावे गइल बा. रामविलास पासवान के कहना बा कि चिराग बहुते आगा जाई.\nपिछला हफ्ता शाहरुख खान के ‘रा.वन’ रिलीज भइल रहे त एह हफ्ता गोविंदा अभिनीत ‘लूट’ आ चिराग पासवान अभिनीत ‘मिले ना मिले हम’ रिलीज होखेवाला बा.\nराष्ट्रीय महिला शतरंज में दिल्ली के तानिया सचदेव माथ पर बरकरार बाड़ी.\nस्पॉट फिक्सिंग मामला में पाकिस्तानी क्रिकेट खिलाड़ी आ कप्तान रहल सलमान बट्ट आ गेंदबाज मोहम्मद आसिफ के लंदन के साउथवार्क क्राउन अदालत दोषी ठहरा दिहलसि.\nमीरपुर टेस्ट में ब्रावो दोहरा शतक बनावे से चूक गइले बाकिर वेस्टइंडीज मजबूत स्थिति में बावे. चउथा दिने वेस्ट इंडीज आपन दुसरका पारी पांच विकेट का नुकसान पर 387 रन बना के घोषित कर दिहलसि. अब बांगला देश का सोझा 508 रन के निशाना दिहल गइल बा मैच जीते खातिर.


अक्टूबर 2017 – Anjoria\nअक्टूबर 29, 2017 Editor\n– सौरभ पाण्डेय भोजपुरी के भासाई तागत भर ना, बलुक एकर आजु ले बनल रहला के तागत प केहू निकहे से सोचे लागो आ अंदाजे लागो, त ऊ एह बात…\nअक्टूबर 22, 2017 Editor\n– ओ. पी. सिंह पिछला लेकसभा में चुनाव हरला का बाद कांग्रेस के हालात अइसन बनि गइल बा कि ऊ चुनाव जीते के फार्मूला नगरी-नगरी द्वारे-द्वारे खोजत चलत बिया. ओकरा…\nमईया लछिमी तू मड़ई में अइतू\n– हरीन्द्र हिमकर मईया लछिमी तू मड़ई में अइतू दुअरिआ पर दिअरी सजइतीं मड़ई में अइतू त चटइ बिछइतीं गाइ का गोबरा से अंगना लिपइतीं मूज का रसरिआ में आम…\nअक्टूबर 17, 2017 Editor\n– ओ. पी. सिंह अपना के जनम का गलती से हिन्दू बाकिर संस्कार से इस्लामी बतावे वाला चचवा के चाल लागत बा कामयाब हो गइल. हिन्दू बहुल हिन्दुस्तान के एही…\n– ओ. पी. सिंह आजु एगो गीत बरबस याद आ गइल – तोहरा से राजी ना ए बलमुआ, तोहरा से राजी ना. हमके नीम्बुआ बिना तरसवले बलमुआ तोहरा से राजी…\nस्व. परमेश्वर दूबे ‘शाहाबादी’ के शोध ग्रंथ के लोकार्पण समारोह\nअक्टूबर 8, 2017 कार्यकारी सम्पादक\nजमशेदपुर के प्रतिनिधि साहित्यिक संस्था ‘रचनाकार’ का बैनर तले एकर संस्थापक सचिव डॉ परमेश्वर दूबे ‘शाहाबादी’ के शोध ग्रंथ “पूर्वी उत्तरप्रदेश की भोजपुरी लोककथाओं का सामाजिक अध्ययन” के लोकार्पण 8…\nअक्टूबर 1, 2017 Editor\n● अगर सिनेमा में जाए के सपना होखे ? ● फिलिम बनावे के चाहत होखे ? ● फिलिम के जुनून होखे ? ● सिनेमा के सफर में रुचि होखे ?…


भोजपुरी गायिका मिर्च मसाला के इनामी सूची में – Anjoria\nभोजपुरी के लोकप्रिय गायिका कल्पना दोसरो भाषा में ओतने बढ़िया गावेली. आसाम के ई बाला भोजपुरी गायकी के अइसन अपनवलसि कि ऊ भोजपुरी गायिका का रुप में जानल चिन्हाये लागल. खुशी के बात बा कि हिन्दी फिल्म “खट्टा मीठा” खातिर कल्पना के गावल गीत “अइला रे अइला” के रेडियो मिर्ची 98.3 FM अपना पुरस्कार खातिर “बेस्ट आयटम सांग आफ द इयर” खातिर नामांकित कइले बा. पुरस्कार वितरण २७ जनवरी के मुंबई के बांद्रा कुर्ला काम्प्लेक्स में होखे वाला बा. कल्पना के भोजपुरिया शुभ चिन्तक उनका सफलता के शुभकामना करत बाड़े.\n(स्रोत – म्यूजिक बाक्स न्यूज)


भोजपुरी कहानी अन्हरिया में अंजोरिया : शिप्रा स्वर्णिम जी | जोगीरा\nHome भोजपुरी साहित्य भोजपुरी कथा-कहानी भोजपुरी कहानी अन्हरिया में अंजोरिया : शिप्रा स्वर्णिम जी\nआई पढ़ल जाव शिप्रा मिश्रा स्वर्णिम जी के लिखल भोजपुरी कहानी अन्हरिया में अंजोरिया\nकेतना दिन जमाना के बाद आज ए पेड़ा से सुरसती के जाए के म‌उका मिलल बा। बग‌ईचा के झिहिर-झिहिर बेयार बड़ा सोहावन लागत रहे।बरियारी गडि़वान के रोकवाए के मन रहे। बाकिर अन्हार हो जाइत त बाटे ना बुझाईत।ल‌इकाई के सगरी बात मन परे लागल।अमवारी के झुलुआ..भ‌ईंस के सवारी..पतहर झोंक के मछरी पकावल..डडे़र पर के द‌उराई..गड़ही में गर‌ई मछरी के पकडा़ई..पुअरा के पूंज पर के चढ़ाई..फेन धब-धब गिराई.. लरिकाईं के एकह गो बात मन के छापे लागल।उहो का दिन रहे। मन के राजा रहनी सन।\nशिप्रा मिश्रा स्वर्णिम जी\nज‌इसही बैलगाड़ी सतरोहन भ‌ईया के दुआरी पर चहुंपल रोअना- पिटना सुरु हो ग‌ईल। भ‌उजी के मुंह पर के त रोहानिये ओरा ग‌ई रहे। केतना सुनर रहली जबे उतरल रहली तब।सुरसती से तनिके उमिरगर होखिहें। भ‌उजी दोंगा क के अईली आ सुरसती के बियाह-गौना भ‌ईल।एक लेखा से सखियारो रहे दुनू में। ना भ‌उजी पढ़ल-लिखल रहली ना सुरसती। बाकिर सनेह एतना रहे कि बे कहले एक दोसरा के मन के बात बूझ लेत रहे लोगिन।\nसुरसती के उतरते भ‌उजी भर- पांजा अंकवारी में ध लेहली।”बबी हो बबी आ भ‌उजी हो भ‌उजी” कुछ देर तक गांव-जवार के लोगिन के लोर से भेवें लागल।जब हिक भर लोर उझिल ग‌ईल त भ‌उजी बड़की पतोह से कठरा में पानी मंगवईली आ सुरसती के गोड़ धोए लगली।सुरसती के बेर-बेर मने क‌ईला पर भी भ‌उजी ना मानस-“बड़ा भाग से नु बहिन-बेटी के, भगिना-बाभन के गोंड़ धोए के म‌उका मिलेला।”अंचरा से गोड़ पोंछाईल..भहरा के गोड़ लगली।तब जा के सानत भ‌ईली।\nपतोहिया से मिसरी पानी मंगव‌ईली। गांव-जवार के बात बिखिन चले लागल।सतरोहन भ‌ईया के मरला के हुको रहे।बाकिर सुरसती जानत रहली कि भ‌ईया के तीसरको मेहरारू ई भ‌ऊजी रहली।पहिलका देह से त बाले-बच्चा ना रहे।दोसरको से एगो बेटी रहे।दुनू जाने मर-बिला ग‌ईल लोग त ई भ‌उजी उतरली। गांव-जवार टोन मारे- क‌ईसन अभागल कुटुम के बाडी़..अईसन बूढ़ मरद से बियहले बाड़न स।\nमने सुरसती निमन से जानतारी कि भ‌ऊजी के पैरा परल केतना सुभ रहे। 13-14 बरस के लुकझुक कनिया केतना महीनी से सबकर निरवाह क‌ई देहली।जे घरी ऊ नया नया आईल रहली,ई घर लोगिन से भरल रहत रहे।किरिन उगला से पहिलहीं भ‌ऊजी के छम-छम सुरु हो जात रहे।बड़का-बड़का फुलहा बटुलोही उतारत देरिये ना लागे।धान उसीनला से लेके पनपियाव बन‌ईला ले- सब भ‌ऊजी के कपारे।दुअरा पर गाय-गोहार अलगे..माल-जाल के पखेव बनाव..दूध औंट..।जेठ-ब‌ईसाख..भरल भादो भ‌ऊजी के कपारे कबहूं रेघारी ना आईल।\nढेर दिन पर भेंट भ‌ईल रहे।राति बतियावते बीत ग‌ईल।भोरे नहा सोना के घामा में तर‌ई बिछल।सुरसती के तनी फिकिर भ‌ईल-एगो पतोहिया त आगु-पाछू लागल बिया बाकिर छोटकी त ल‌उकबे ना क‌ईल-“का हो भ‌ऊजी!! तोहार छोटकी पतोहिया न‌ईखे ल‌उकत?”\n“अरे का कहबू बबी!अठान-कठान लगवले बीया। तोहार भ‌ईया पढ़ल-लिखल पतोह उतरलें।कहलें-पढ़निहार पतोह निमन होली सन।बाकिर सबमें बहेंगवा उहे बीया..बड़का अंगरेजी छांटेले।”ठठा के भ‌ऊजी हंसे लगली। नन्हका के सुरसती पेठवली-जो रे छवडा़!!छोटकी के बोला ले आव त।कह फुआ बोलावतारी।\nतनिका देरी के बाद रमत-झमत पढ़लको पतोह उतरतारी-“परनाम फुआ!क‌एसी ह‌एं फुआ?ईहां गांव-देहात में हमरा मन नहीं लगता है।हम सहर के ह‌एं।हम पढ़ल-लिखल ह‌एं।ई लोग के कुछु बुझाता ह‌ए?कहते ह‌एं हमको अलगा क दीजिए।हमरा से ई चूल्हा नहीं झोंकाएगा।\nहम माटी-झेंटी का कार नहीं नूं किये ह‌एं। ईंहां तो कोई बुझबे नहीं करता ह‌ए।आप आईं ह‌ए तो आपही समझाईए ना।”\nसुरसती के त काठी मार देहलस।का हो भ‌ईया क‌ईसन पतोह उतरले बाड़।एकरा त देह के सहूरे न‌ईखे।ना मुडी़ पर आंचर,ना कवनो अदब,ई त सलवार-फराक पहिन के नचनिया बनल बीया।अईसन धीर-गंभीर भ‌ऊजी के अईसन बेलूरा पतोह।बड़का हूक के बात बा।\nपनरे दिन क‌ईसे बीत ग‌ईल,पते ना चलल।सभे से मेलजोल,सबका ईंहां पुरनका लोग जे रहे बड़ा मान-आदर क‌ईल। सुरसती के करेजा जुड़ा ग‌ईल।अब बेर-बेर बेटवा के फोन आवे लागल।\nबडा़ निहोरा-पांती पर भ‌ऊजीओ चले के त‌ईयार भ‌ईली।सुरसती केतना समझवली-बडा़ देह खट‌व‌लू..तोहरा अब आराम के जरुरत बा..अब ई जाल छोड़..धन-बीत रहे चाहे बिलाए..ई लोग बूझे..जिनगी भर तूहीं देखबू..राखी लोग त भोगी लोग..ना राखी लोग त भीख मांगी लोग..तू अब च‌एन से जीय।\nएही बीच छोटको बेटा-पतोह अलगा हो ग‌ईल लोग।भ‌ऊजी खातिर निमने भ‌ईल।दिन भर उनकर चूल्हे तर बीत जात रहे।बड़की होसियार रहे।संघे लाग के करवावत रहे। ओकरे के समझा-बुझा के भ‌ऊजी चले के त‌ईयार भ‌ईली। खोईंछा भराईल..दुआरी पर कलसा रखाईल..गांव-जवार के पुरनका लोग सुरसती के अंकवारी भर-भर के बिदा क‌ईल लोग।भ‌ऊजी जेतरे-जेतरे समझवली बड़की पतोहिया सब क‌ईलस।बड़की पतोहिया ओतना पढ़ल ना रहे बाकिर अछर चिन्हत रहे।\nरस्ता-पेडा़ में बरहम बाबा,सीतला मा‌ई के अंचरा उठा-उठा के ननद-भ‌ऊजाई गोहरवलस लोग। सुरसती के समझ में ना आईल कि लोग पढ़-लिख के होसियार होला आकि बेपढ़ले।आ अगर निरछरे ढेर होसियार होला त फेर पढ़ला के का जरुरत। बैलगाड़ी के हेव-हेव में सुरसती के बातो भोर परा ग‌ईल।\nरचनाकार- शिप्रा स्वर्णिम जी। बेतिया।\nपिछला लेखअछर-अछर जोत जरे : शिप्रा मिश्रा स्वर्णिम\nअगिला लेखसंगीत सुभाष जी के लिखल भोजपुरी व्यंग्य कुक्रांद\nप्रकाश जैस को दर्शकों ने दिया जन्मदिन का तोहफा\nविमल कुमार जी के लिखल किरिन कब फुटी\nसिमट रहल लोकराग कजरी : जयशंकर प्रसाद द्विवेदी


भोजपुरी पट्टी से 18 अगस्त 2018 के छह गो खबर – टटका खबर\nAug 18, 2018 आजमगढ, आरा, जौनपुर, नेपाली श्रद्धालु, बस्ती, मऊ, वाराणसी\nबस्ती में सरयू नदी का बाढ़ से 50 गांव आफत में\nबस्ती, 18 अगस्त (वार्ता) उत्तर प्रदेश के बस्ती जिला के हर्रैया तहसील के पचासो गो से अधिका गाँव सरयू नदी के बाढ़ से घेराइल बा.\nअधिकारियन के कहना बा कि आजु शनिचर का दिने नदी खतरा के निशान से 55 सेमी ऊपर बहत बिया. नदी के रूख अबहीं थथमल बा बाकिर कटान आ बाढ़ से बोवल फसलन के नुकसान भइल बा. नदी खतरा के बिन्दु 92.730 से ऊपर हो के 93.380 पर बहत बिया.\nएह बाढ़ से रानीपुर, कठवनिया, रामनगर, केशवपुर, फूलडीह, भरथापुर, कल्याणपुर, पडाव, भदोई, बाघानाला, हैदराबाद, जोगापुर, मुनियांवा, मलहनी, रिधौरा, खेमराजपुर, पकड़ी, कन्हईपुर, लकड़ी, छतौना, सन्दालपुर, सहजौरा, कवलपुर, चानपुर, खजांचीपुर, विस्मदासपुर, सुविकाबाबू, टेड़वा, दिलासपुर, पहड़ावापुर, बरदिया लोहार वगैरह गाँव बाढ का पानी से घेरा गइल बाड़ी सँ. कई जगहा नदी के बहाव से कटानो हो रहल बा.\nजिला प्रशासन कटान रोके आ बाढ़ पीडितन के हर सम्भव सहायता देबे में लागल बा.\nआजमगढ़ पुलिस हत्यारोपी इनामी बदमाश के गिरफ्तार कइलसि\nआज़मगढ़ 18 अगस्त (वार्ता) उत्तर प्रदेश में आज़मगढ़ के अहिरौला थाना में भइल पुलिस मुठभेड़ में एगो व्यवसायी के हत्यारोपी आ 25 हजार रुपिया के इनामी बदमाश घवाहिल हो गइला का बाद पुलिस का गिरफ्च में आ गइल. एह मुठभेड़ में एगो कांस्टेबलो घवाहिल भइल बा.\nपुलिस अधीक्षक (ग्रामीण) एन पी सिंह बतवलें कि पिछला 11अगस्त का दिने अहिरौला इलाका के मतबूलपुर बाजार में अपना दुकान पर बइठल मिठाई कारोबारी जितेन्द्र पर ताबड़तोड़ फायरिगं क के कुछ मोटरसाइकिल सवार बदमाश हत्या क दिहलें आ असलहा लहरावत फरार हो गइल रहले स.\nतफतीश में तीन गो बदमाशन के नाम सामने आइल आ काल्हु शुक का रात मुख्य अपराधी अकबर अली के गिरफ्तार क लीहल गइल. गिरफ्तार अभियुक्त के लेके आवत पुलिसकर्मियन के मोटरसाइकिल के टक्कर मारके फायर करत बदमाश अकबर अली के पुलिस हिरासत से छोड़ा के भागे लगलें. तब खबर पा के ओहनी के बाईपास मोड़ पर घेर लीहल गइल. घेराइल बदमाश तब फायर करत भागे लगले. जबाबी पुलिस फायर से अकबर अली घवाहिल हो गइल. बाकिर ओकर दुनु साथी फरीर हो गइलें स. एह मुठभेड़ में आरक्षी दीनबन्धु यादव घवाहिल हो गइ\nघवाहिल आरक्षी आ बदमाश दुनु के जिला चिकित्सालय आजमगढ़ भेजल गइल बा.\nजौनपुर में पारिवारिक कलह का चलते एगो नवही फांसी लगवलसि\nजौनपुर, 18 अगस्त (वार्ता) उत्तर प्रदेश के जौनपुर जिला के बदलापुर इलाका में शुक के राति एगो नवही फांसी लगाके जोन दे दिहलसि.\nपुलिस के कहना बा कि अनुसार सरोखनपुर निवासी ठाकुर प्रसाद के 27 बरीस के बेटा अतुल मोदनवाल रात में दुकान से लवटल त ओकर अपना मेहरारु से कवनो बात लेके बाताबाती हो गइल.\nरोज रोज के एह पारवारिक कलह से तंग आके अतुल फांसी लगा के जान दे दिहलसि.\nखबर पा के चहुँपल पुलिस फंदा से लाश उतार के पोस्टमार्टम खातिर भेज दिहलसि.\nवाराणसी में नेपाली श्रद्धालुअन के बस पलटल\nवाराणसी, 18 अगस्त (वार्ता) उत्तर प्रदेश में वाराणसी कैंट इलाका में नेपाली श्रद्धालुअन से भरल एगो बस सड़क डिवाइडर से टकरात पलट गइल आ ओहपर सवार 40 गो यात्रियन समेत 42 लोग घवाहिल हो गइल. पाँच जने के हालत खराब बा.\nपुलिस सूत्र बतावत बाड़ें कि शुक के देर रात जिला जेल का नियरा ई हादसा भइल. खबर मिलते पुलिस आ एनडीआरएफ के टीम मौका पर चहुंप गइल आ बस के जंगला का शीशा तूड़ तूड़ के घवाहिलन के बाहर निकालल गइल आ पंडित दीन दयाल उपाध्याय जिला अस्पताल में भरती करावल गइल.\nगंभीराह घवाहिल तीन गो नेपाली श्रद्धालुअन के काशी हिंदू विश्व विद्यालय के ट्रॉमा सेंटर में भरती करावल गइल बा.\nहादसा का बाद बस चालक मौका से फरार हो गइल.\nबतावल जात बा कि एगो मोटरसाइकिल के बचावे में ई हादसा भइल. मोटरसाइकिल सवारो घवाहिल हाल में जिला अस्पताल में भरती करावल गइल बाड़ें.\nनेपाली श्रद्धालुअन के ई बस नेपाल के सुनसरी जिला से भारत घूमे खातिर निकलल रहुवे. शनिचर का दिने श्री काशी विश्वनाथ मंदिर में बाबा के दर्शन-पूजन का बाद अगिला दिने इलाहाबाद होत आगरा जोए के प्लान रहुवे.\nलाश उठावे आइल थानाध्यक्ष के गोली मारल गइल\nआरा 18 अगस्त (वार्ता) बिहार के भोजपुर जिला के सहार इलाका में एगो चौकीदार के बेटा के हत्या का बाद शव उठावे आइल पुलिस दल पर खिसियाइल लोग हमला क दीहल आ गोली चला दीहल लोग. गोली थानाध्यक्ष के लागल बा आ उनुका के आरा अस्पताल में भरती करावल गइल बा.\nपुलिस सूत्र बतवलें कि बजरयां गांव के कटैया टोला में काल्हु देर रात कुछ अपराधी चौकीदार के बेटा लालबाबू यादव (30) के गोली मारके हत्या क दिहलें. ओकरे लाश उठावे चहुँपल पुलिस दल पर लोग हमला क दीहल आ थानाध्यक्ष संजय यादव घवाहिल हो गइलें.\nनागा यादव के होटल पर कुछ लोग हंगामा करत रहे त नागा के लोग गोलीबारी कइल जवना से लालबाबू के मौत ठाँवे पर हो गइल. बाद में लालबाबू के गाँव के लोग नागा के होटल पर आ ओकरा सहयोगी हरेन्द्र यादव के घर पर जमके तोड़फोड़ कइलें.\nपुलिस पर हमला होखे के खबर पा के पुलिस अधीक्षक अवकाश कुमार बड़हन पुलिस बल ले के मौका पर चहुंपलें. एह मामिला में छह जने के गिरफ्तार कइल गइल बा.\nमऊ में सड़क हादसा में मोटरसाइकिल के मौत\nमऊ 18 अगस्त (वार्ता) उत्तर प्रदेश में मऊ के सरायलखन्सी इलाका में आजु शनिचर का दिने भइल एगो सड़क हादसा में एगो मोटरसाइकिल सवार के मौत हो गइल आ एक जने घवाहिल हो गइलें.\nपुलिस बतावत बिया कि हलधरपुर इलाका के चकरा गाँव के प्रेमचंद मौर्य (45) अपना रिश्तेदार मदन मौर्य का साथे मोटरसाइकिल से एगो रिश्तेदारी से घरे लवटल रहलें जब बकवल मोड़ का लगे एगो ट्रक से धक्का लगला का बाद मोटरसाइकिल पलट गइल.\nएह हादसा में प्रेमचंद ट्रक का नीचे आ गइलें आ कचरइला से उनकर मौत ओहिजे हो गइल. मदन मौर्या गम्भीर रूप से घवाहिल हाल में अस्पताल में भरती करावल गइल बाड़ें.\nहादसा का बाद ट्रक चालक ट्रक सहित फरार हो गइल बा.\nजौनपुर सड़क हादसा में पाँच गो भक्त-भक्तिन के मौत


तिकोनिया प्रेम कहानी वाली ‘हमार लभ स्टोरी’ – Anjoria\nतिकोनिया प्रेम कहानी वाली ‘हमार लभ स्टोरी’\nसिनेमा भोजपुरी का परदा पर मोजर बीयर इंटरटेनमेंट तिकोनिया प्रेम कहानी वाली भोजपुरी फिल्म ‘हमार लभ स्टोरी’ लेके आइल बिया. एह फिल्म के अप्रेल में रिलीज कइल जाई.\nस्टाईल इंटरटेनमेंट के बैनर तले बनल एह फिल्म के निर्माता के. अभिनव रेड्डी अउर सारा शर्मा हउवे. फिल्म में भोजपुरी के उभरत सितारा विक्रांत सिंह आ नवोदित विक्रांत आनंद के नयकी तारिका सुरभि से भइल तिकोना प्रेम कहानी बा. सुरभि एगो मॉडल बनल बाड़ी जेकर दीवाना बाड़े दुनु विक्रांत. निर्देशक हउवें जगदीश सी. पाण्डेय. अउरी कलाकारन में मुश्ताक खान, अलीखान, ऐहसान कुरैशी आ डेजी इरानी शामिल बाड़ी. संगीतकार हउवे राजेश गुप्ता आ गीतकार हउवें राजेश मिश्रा.\n'हम वैशाली के माटी से प्यार करी ला' – मनोज तिवारी\nभोजपुरी के नयका सुपरस्टार खेसारी लाल यादव


छुट्टन भाई (नाम बदलल बा, उनकर मौलिकता विचार आ महानता देखके अइसन करे के पड़ रहल बा) फैसला ले लिहले बाड़न कि अगिला चुनाव लड़बे करीहें. छुट्टन भाई आ ई खाकसार पांचवी किलास ले संगही पढ़ले बाड़े. ओकरा बाद छुट्टन भाई ज्ञान के प्रैक्टिकल राह ध दिहलन आ सीधे कर्मभूमि में उतर पड़लन. सिनेमा टिकटन के ब्लैक, जेबकटई, अपहरण का रास्ता पर चलत बढ़त अब ऊ नेता बनल चाहत बाड़े. चुनावी कवरेज खातिर उनुकर इंटरव्यू लेवे चल गईनी.\nसवाल - रउरा पालिटिक्स में आवे के सोच रहल बानी. राउर आदर्श का बा ?\nजवाब - हमार आदर्श पाकिस्तान बा, बहुते सही सैट पालिटिक्स बावे ओहिजा के. मजा बा, कमसकम पालिटिशियन्स के.\nसवाल - बाकिर कईसे ? कानून आउर व्यवस्था खातिर राउर नीति का होखी ?\nजवाब - पाकिस्तान के फंडा हम सीख गईल बानी -बरखास्त करदऽ. पाकिस्तान में इहे होखेला कि प्रेजीडेंट जस्टिस के बरखास्त कर देबेलें, जस्टिस प्रेसीडेंट के बरखास्त कर देबेलन. प्रेजीडेंट सुरक्षा सलाहकार के बरखास्त कर देलन. एह तरह हर केहू एक दोसरा के बरखास्त करत रहे त सब बरखास्त हो जईहे. फेर पूरा मुलुके बरखास्त जस हो जाई. फेर बताईं, करे खातिर बाचले का रही ? जब करे खातिर कुछ होखबे ना करी त फेर कवनो सवाले ना उठी. लमहर लमहर मार्च निकली आ छोटहन छोटहन सोलूसन्स. सब ठप हो जाई. बिजली पानी ठप हो जाई. तब पब्लिक सिरिफ हाय हाय करतअतने कही कि भईया पानी त दिलवा दऽ, कम से कम. बिजली तो जरवा दऽ, कम से कम.मतलब ला एंड आर्डर के प्राब्लमे खतम हो जाई. बिजली पानी की समस्या कुछ खास ना होखे, पब्लिक कई सालन से झेलत बिया.\nसवाल - राउर इकोनोमिक पालिसी का होखी ?\nजवाब - आइडियल त ई होखी कि अतना मिसाईल, अतना परमाणु बम चले कि सब केहू डर से जंगल का ओरि भाग जाय. केला खा के कवनो खोह में सूत जाय. अब एह खोह पर आधारित इकोनोमी में सवाल अतने बांचलरही कि भई जरदारीजी दस परसेंट केला भितरी मत कर लिहल करऽ. देखीं, अब केला में पचासो परसेंट भितर कर लिहनी तबो केहू आबजेक्शन ना करी. आ एह तरह से करप्शनो के सवाल हमनी का हल कर लेम जा.\nसवाल - राउर खेल नीति, संस्कृति नीति का होखी ?\nजवाब - फिदायीन क्रिकेट मैच, बमबाल जइसन नया नया खेलन के कइसे बढ़ावल जाव एह बारे में तालिबानियन से राय मशविरा कर के फैसला लिहल जाई.\nसवाल - रउरा जवाब से त इहे लागत बा कि ना पब्लिक रहेगी, ना पब्लिक के समस्या !\nजवाब - तारीफ खातिर शुक्रिया !


भोजपुरी फिलिम में परचलित गंदा गाना आ नाच के विरोध करे वाला धनंजय सिंह पर मोकदमा | जोगीरा\nHome Bhojpuri Film Industry News Bhojpuri Film News | भोजपुरी मूवी मसाला भोजपुरी फिलिम में परचलित गंदा गाना आ नाच के विरोध करे वाला...\nराणा परमार अखिलेश, छपरा (सारण) | भोजपुरी फिलिम में वलगर गीत आ नाच पर कलम चलावे वाला कलमकार धनंजय सिंह पर मोकद, भोजपुरी फिलिम में परचलित गंदा गाना आ नाच के विरोध करे वाला धनंजय सिंह पर मोकदमा।\nकाऽ हो केस फउजदारी से भोजपुरिया नाहर डेराइल बा कबो? ‘देश विदेश में आपन मरदाही, कबिलई, मेहनत, पंड़िताई के पताका फहरावेवाला का कबो केस फउजदारी से डेराइल बा? फतेहशाही से लेके शहाबादी अस्सी बरिश के बबुआ बाबू कुँवर सिंह ,पील अली से लेके मजहरूलहक, राजेन्द्र बाबू तकले आपन लोहा मनवा दिहलन तऽ ई रानी चटर्जी के केस ना कवनो कलमकार कलम तुड़ दी आ न केहु शुरमा शमशीर आ संगीन । एह से भोजपुरिया धनंजय सिंह के साथे बा।’ ई बात भोजपुरिया समाज के छपरा जिला के मांजन ललन राय के हऽ।\nऑन लाइन वीडियो क्राॅन्फ्रेसिंग में राय जी कहन कि भोजपुरी गंदा गाना, दू अर्थी गीत अनर्थ आ अनरीति बा। भाई धनंजय जवन अभियान चला रहल बारन आऽ ई हीरोइन केस कइले बिआ ओकरा पर अतना कोस होई कि ऊ भूला जाई आपन इलिम । ललन राय कहलन कि उधो ठाकरे ई भूला जनि कि उनकर बुनियाद इहे भोजपुरी माटी हऽ। ठाणे पुलिस पर लगाम लगावस । मनोज तेवारी, पवन सिंह, खेसारी,रवि किशन, निरहुआ जस लोगन के इंम्तिहान बा,ऊ काहे दमी कछले बा लोग? भोजपुरिया समाज एह लोग के फिलिम भोजपुरी प्रदेशन ना चले दी आऽ एह लोगिन हुक्का पानी बंद होई ।\nएह बतकही में जिला के पत्रकार राणा परमार अखिलेश कहलन ‘ काऽ बाघ देखले बाड़ऽ? ऐने तऽ नोहो लागल बा । अमन के बेबाकी पर तऽ कए कित्ता केश बा। जब पुलिस बदे सस्पेंसशन कवनो माने ना रखे तऽ पत्रकारो केस आपन केश बुझला । धनंजय के साथे समाज बा,पत्रकार संघ भले ना रहे ।\nभोजपुरी फिलिम में परचलित गंदा गाना के जिम्मेदार भोजपुरिया समाज भी बा, ये तरह के गंदगी और गंदगी फइलावे वाला सन के अपना समाज के लोग बहिष्कार करो।\nभोजपुरी फिलिम में जे भी कलाकार कामयाब होखे खातिर गंदा गाना आ नाच के सहारा लेता उ कलाकार नइखे ना ओकरा भोजपुरी से प्यार बा, इ भोजपुरी के नोच के खाये वाला गिद्ध हव सन। जिस्म के नुमाइस कइल कवनो कलाकारी ना आ हम ओकरा कलाकार ना मानेनी।\nसभे भोजपुरिया समाज के ई पता होखे चाहीं कि महाराष्ट्र के ठाणे देहात थाना में रानी चटर्जी केस नंबर 0509 तारीख 06/07/2020 के दायर कर देहली भादवि के धारा 35 डी 66ए लगवले बा पुलिस । धनंजय सिंह के फोन बंद बा । हो सकत बा पुलिस तंग करत होई ।\nपिछला लेखप्रेम से केहू केतना निहारल | भोजपुरी गीत | सुशान्त कुमार शर्मा\nअगिला लेखविवेक सिंह के लिखल भोजपुरी कहानी जुआरी\nकाफी जगह, चौड़ा\nसाँचो संस्कार भारती गाजियाबाद मे अन्हरिया मे हलचल भइल\nबिहार में प्रदर्शित “जोरू के गुलाम” के गुलाम हुए दर्शक\nभारत के शान कश्मीर हमार जान – पवन सिंह


अइसे ही जब कोख मराई, रंडुहा रहि जइहें कई भाई | Anjoria\nPosted by Editor | May 27, 2015 | देश आ समाज, सरोकार |0|\nप्रकृति क व्यवस्था में जीवन के गाड़ी खातिर दु पहिया जरूरी बतावल गइल. समाज के लोग संतति बढ़वला में सावधानी ना बरती त सामाजिक संरचना गड़बड़ा जाई. जेतने लईका ओतने लईकी रही त सामाजिक ताना-बाना बनल रही. देश में चल रहल सरकारी गैर सरकारी आंकड़ा आ गणना गवाह बा, सामाजिक संरचना के गाड़ी गड़बड़ाति बा. कारन ई बा कि लगभग हर शहर में ‘कोखमरवन’ के दुकान खुल गइल बा. दूसरका भगवान कहाए वाला लोग सेवा के पवित्र पेशा का जगहा कोख जंचला के दुकान चलवला के लाइसेंस ले लिहलन. कोख जांचे लगलन, कोख मारे लगलन.\nकोख जंचवा के कन्या लोग के धरती पर पैदा भइला क पहिलही सरगे भेजवावे वाला माई-बहिन लोगो कम दोषी ना बा. बर-बेमारी के बाति छोड़ दिहल जा, त कवन जरूरी बा कोख जंचववला के. कुछ प्रकृति पर कुछ भगवानो पर भरोसा राखल जा सकेला. एगो सर्वे में खुलासा भइल कि देश के राजधानी दिल्ली में बबुनी लोग के संख्या प्रति हजार बबुआ लोग पर 886 पहुंच गइल बा. अब बताई 134 बाबू लोग का भांवर घुमे खातिर कवनो दुलहिन ना मिली त रंडुहे न रहिहें. सुने में त इहो आवत बा कि हरियाणा प्रांत में लईकी खरीद के आवति हई सँ. रउरो अपनी आस-पास नजर दौड़ाइब त इहे पाइब कि जे सभ्य बा, शिक्षित बा, संपन्न बा उहे ज्यादा कोख जंचवावत बा, कोख मरवावत बा. जवन महतारी लोग कोख में बेटी के हत्या करावत हई, बुढ़ौती में उनकर बड़ा गंजन होई. जब बेटा-पतोहि सेवा-टहल ना करिहन त बेटी के अभाव बहुते खली. हम दावा क साथे कहत हईं, रउरो अपनी आसे-पासे देखि लेइब बुढ़ौती में माई-बाप के जेतना सेवा बिअहल-दानल बेटी अपनी ससुरा से आके क दीहें ओतना उनकर उत्तराधिकारी होखे वाला, सजो संपति लेबे वाला बेटा-पतोहू ना करिहन. एही से हम कहत हई कि कोख में बेटी के जनि मुअवाई, सामाजिक ताना-बाना के बनल रहे दीं.\nअब सुनीं कविताई-\nअइसे ही जब कोख मराई.\nरंडुहा रहि जइहन कई भाई..\nपढ़ल लिखल लोग हत्यारा.\nसभ्य समाज में बहल इ धारा..\nकइसे चली जीवन के गाड़ी.\nपूछ रहल बा एक अनाड़ी..\nबनल रहे दीं ताना-बाना.\nकन्या भ्रूण हत्या न करवाना..\nPreviousडा॰ आशारानी लाल के कहानी संग्रह “लाज लागेला” के विमोचन\nNextबिहार में पचास दिन पूरा क लिहलसि हीरो नंबर वन


कइसे कम होई राशन के घोटाला | Khabar Lahariya (खबर लहरिया)\nखबर लहरिया » कइसे कम होई राशन के घोटाला\nजिला वाराणसी, ब्लाक चोलापुर गावं भवानीपुर बस्ती यादव। इहां पर ए. पी. एल. कार्ड पर खाली मिट्टी के तेल मिलला। ना तो हर तीन महीना में गेंहू मिलला। ना तो सब लोग के कार्ड हव। ना जाने कब बनी। सच्चो, सुमन, भूलदेई देवी के कहब हव कि हमने के पास मिट्टी के तेल वाला पीला कार्ड हव।\nकुछ भी नहीं मिलता है। एक साल हो गया है। सिफ। दस किलो गेहूं मिला है। हमने के पास कउनों\nसहारा नाहीं हव। हम गरीबन के नाम पर अमीरन के सुविधा मिलत हव। जेकरे पास चार बिघा जमीन हव ओकरे पास बी. पी. एल. कार्ड हव।प्रधान भोला के कहब हव कि हमके कुछ जयादा पता नाहीं हव। कहीं पर बहुत जरूरत रहला तब जाइला। हमार आदमी आउर हमार सास काम देखलन। जब राशन आवला तब मिलला। नया राशन कार्ड बनवावे खातिर के तीन चार बार लिख के दियायल लेकिन जब सरकार के तरफ से नाहीं मिलत हव त हमने का करल जाए।\nखाद्य आपूर्ति विभाग के क्षेत्रीय अधिकारी परवेज अख्तर के कहब हव कि सरकार के तरफ से एक साल में दू दू महीना पर ए. पी. एल. कार्ड पर पैतीस किलो मिलला। जैसे कि ए. पी. एल. कार्ड पांच सौ हव त गावं के प्रधान से पैतीस लोग के लिस्ट सरकार मंागी। गावं के प्रधान को चाही कि इ बात गावं में मीटिंग करके गावं वालन के बता दे। गावं वालन के इ ना लगे कि कुछ लोग के ए. पी. एल. पर राशन मिलत हव कुछ लोग के नाही। प्रधान अपने घर पर लिस्ट बना लेकिहयन गावं वालन के नाहीं मालूम चलत। एही से गावं वाल कहलन कि हमके राशन नाहीं मिलत।\nनाहीं मिलत हव राशन


लवकान्त जी के लिखल भोजपुरी व्यंग खदेरन के पाठशाला, मुद्दा बा चुनाव | जोगीरा\nHome हास्य व्यंग्य खदेरन के पाठशाला लवकान्त जी के लिखल भोजपुरी व्यंग खदेरन के पाठशाला, मुद्दा बा चुनाव\nपरनाम ! स्वागत बा राउर जोगीरा डॉट कॉम प , रउवा सब के सोझा बा लवकान्त जी के लिखल भोजपुरी व्यंग खदेरन के पाठशाला ( Bhojpuri vyang khaderan ke pathshala) , एह पारी के मुद्दा बा चुनाव, पढ़ीं आ आपन राय जरूर दीं कि रउवा लवकान्त जी के लिखल खदेरन के पाठशाला के इ कड़ी कइसन लागल आ रउवा सब से निहोरा बा कि शेयर जरूर करी।\n(बताशा के पटक के ओकरा छाती प ठेहुना धंसा के लबेदा मुक्के-मुक्के मार रहल बा, बताशा ओकर झोंटा ध के टंगाइल बा, खदेरन ओकनी के छोड़ावे के कोशिश करता, मास्टर साहेब के प्रवेश, खदेरन भाग जाता अपना सीट पर, मास्टर साहब ओह दुनु के हटावत बारें)\nमास्टर साहेब- हटो, चलो छोड़ो …..ई का WWF का मंच बना रखा है तुम सब क्लास को, हटो नहीं तो मंगा के डंटा बदोह देंगे दुनु के।\n(दुनु हट जातारें स)\nमास्टर साहब- काहे एक दूसरा को लतिया रहे थे तुम लोग।\nबताशा- हम कहाँ एकरा के लतियावत रहनी ह, इहे हमर छाती के बाती भस्कावत रहे।\nमास्टर साहब- काहे रे लबेदा, ढ़ेर पहलवान भये हो।\nलबेदा- ई हमरा के गारी दी त छोड़ देम का , बत्ता लेखा ओदार देम ध के ?\nमास्टर साहब – फेर, सहूर से बोलो नहीं तो बलखोइया छोड़ा देंगे मारते-मारते। काहे जी बताशा, काहे गाली बक रहे थे।\nबताशा- (दांत के खून पोंछत) ई पहिले उल्टा सीधा कहलक तब नु हम गारी बकले बानी।\nमास्टर साहब- गोल गोल बताशा मत पाड़ो , साफ-साफ बोलो मामला का है, शुरुआत कैसे हुआ?\nढ़ोंढ़ा- मारसाएब हम बताई का ?\nमास्टर साहब – हं बताओ बाकी किसी का पक्ष मत लेना।\nलवकान्त जी के लिखल भोजपुरी व्यंग खदेरन के पाठशाला\nढ़ोंढ़ा – ठीक बा, सबसे पहिले हमनी के चुनाव पर चर्चा करत रहनी, खदेरन कहलें की चुनाव में मतदान जादा से जादा होखे ह खातिर हमनी के एगो नुक्कड़ नाटक तइयार करके गांवां-गांईं खेलल जाई।\nमास्टर साहब – अरे बकलोल सब अभी त तुम सब भोट देने का उमीरो में नहीं है तब काहे एतना टेंशन ले रहा है?\nखदेरन- हमनी के भले अभी 18 के नइखीं बाकी समाज खातिर जिम्मेवार बने के अभिये से नु सीखे के होई।\nमास्टर साहब- बईठो, इतना बड़का-बड़का बात बोलते हो , नेता बनोगे क्या? चलो जी ढोंढा तुम आगे बताओ।\nढ़ोंढ़ा- एहिसब बात में लबेदा कहलस ह की हमर बाबूजी कहत रहलें की अबकी के भोट जाति-पार्टी से ऊपर उठ के काम करेवाला फूल छाप वाला विकास बाबू के दियाई। त बताशा कहलस ह की हमनी के घरे त सभे महागठबंधन के दिही।\nमास्टर साहब – हं त ठीक त बोला बताशा, हमहू महागठबंधन छाप पर ही मोहर मारेंगे।\nचिरकुट- ए मारसाएब अब मोहर मारेवाला जमाना गइल अब evm में बटन दबावे के होला।\nमास्टर साहब – हमको भी पता है evm, जादा चकबन्दर मत बनो समझे न , नहीं तो एतना डांटा गिराएंगे की गिनती नहीं कर पाओगे , बुझाया!! हं जी लबेदा, बताशा के बात में लड़ाई करने का का बात था?\nलबेदा- ओकरा बाद हम कहनी की जाति-पार्टी से ऊपर उठबे तब नू ,तोर दादा त कहत रहलें की चालू जी हमनी के गांव खातिर कुछ ना कइलें बाकी जातिभाई के नाते उनके के नु भोट दियाई। तब बताशा कहता कि आ विकास बाबू तोरा माई के भतार बारें का की उनके के भोट देबे। एहि बात पर हम एकरा के हुंकनी ह।\nमास्टर साहब- एक एक बित्ता के हुए नहीं कि लगे राजनीति पर बहस करने, अरे अभी पढ़ाई-लिखाई में ध्यान रखो।\nचिरकुट- मारसाएब, आज के राजनीति के लेके राउर का विचार बा?\nमास्टर साहब – हम त देख रहे हैं कि जनता बहुत बेवकूफ हो गई है, एकदम अनपढ़े वाला काम कर रही है , यादव है त यदवे को भोट देगा, मुसलमान है त मुसलमाने को, कोइरी है त कोइरिये को, लाला है त लाले को, भुंझार है त भुंझारे को आ पंडी जी हैं त पंडिये जी को…भले उसके जाति का नेता कौनो काम किया हो चाहे नहीं। हम सब कब तक गुलाम वाला सोच रखेंगे जी अब जो विकास का बात करे उसही को भोट देना चाहिए।\nचिरकुट – बाह मारसाएब, पहिला बार राउर बात हमरा अच्छा लागल।\n(फेर ठहाका उठता)\nमास्टर साहब- हमरा बात बुझने के लिए दिमाग होना चाहिए।\nखदेरन – ओइसे मारसाएब अबकी केकरा के भोट देब?\nमास्टर साहब – हम त फालना बाबू को ही भोट देंगे आखिर जातभाई नू हैं।\nखदेरन – अबगे नू रऊआ जाति पर भोट देला खातिर सभे के बेवकूफ आ अनपढ़ कहत रहीं, आपना बेरा भुला गईनी। जबकि राउर फलना बाबू अपना कार्यकाल में एगो चापाकलो ना लगववलें।\nमास्टर साहब – आउर कुछो किये चाहे नहीं हमारा नोकरी त वही न लगवाए….\nलबेदा – उहो मात्र तिने लाख में\nखदेरन – आ सर्टिफिकेटो जालिये बा।\n(सब लड़िका हंसत बारें स, घंटी बाज जाता)\nमास्टर साहब – शुक्र मनाओ की घंटी बाज गया नहीं तो आज तुमसबको सोंटवस्ते बिजोड़, हम अपना बदली करा लेते है इस स्कूल से ना त तुमलोग नोकरी खा जाओगे, भागो अब।\nपिछला लेखभोजपुरी लोक नाटक : डॉ बीनू यादव\nअगिला लेखविवेक सिंह जी के लिखल भोजपुरी कहानी हॉट कॉफ़ी


बॉक्स ऑफिस पर सफल रहल प्यार कवनो खेल ना ह – Anjoria\nबॉक्स ऑफिस पर सफल रहल प्यार कवनो खेल ना ह\nपिछला हफ्ता बिहार में रिलीज राकेश सिने मिडिया प्रा. लि. के बैनर में बनल फिलिम “प्यार कवनो खेल ना ह” बॉक्स ऑफिस पर सफल भइल बिया. एहमें खेसारी लाल यादव, नेहा श्री, आ स्टार गायक से नायक बनल लाडो मधेसिया मुख्य कलाकार बाड़े.\nनिर्माता राकेश कुमार आ आरिफ भोजपुरिया, निर्दशक राकेश कुमार.\nबलिया में लोकरस के सरिता बहल


Magh month 2022 Know its specialty in Bhojpuri - Bhojpuri: नहान, दान क पवित्र माघ महीना शुरू, जानीं खासियत – News18 हिंदी\nहिंदू धरम में माघ महीना बहुत पवित्र मानल जाला. पूरे महीना में धरम, करम, नहान, दान, व्रत, उपवास, सत्संग क विधान हौ. भारतीय संवत्सर क 11वां चंद्रमास अउर 10वां सौरमास माघ कहाला. मघा नखत वाली पूर्णिमा के नाते महीना क नाव माघ पड़ल हौ. माघ महीना क सीधा संबंध माधव यानी भगवान श्रीहरि से हौ. एह के नाते शुरू में इ महीना माध कहाय. माघ 18 जनवरी मंगलवार के शुरू होइ के 16 फरवरी के माघी पूर्णिमा के नहान के साथ समाप्त होई.\nमाघ मास नहान क अनंत महातम समेटले हौ, खास कइके प्रयागराज में संगम नहाए क. संगम न होय त गंगा, गोदावरी, कावेरी, कृष्णा, क्षिप्रा, नर्मदा, सिंधु, ब्रह्मपुत्र आदि नदिन में भी डुबकी लगइले से आदमी क कुल पाप कटि जाला अउर बैकुंठ क दरवाजा खुलि जाला. स्कंध पुराण के रेवाखंड में माघ नहान क एक ठे कथा हौ -प्राचीन काल में नर्मदा के किनारे शुभव्रत नावे क एक ठे बाभन रहत रहल. शुभव्रत वेद-शास्त्र क ज्ञानी रहल. लेकिन ओकर जादा ध्यान धन जुटावय में लगि गयल. पूरी जिनगी उ खूब धन जुटइलस. बुढ़ाई आइल त रोग जकड़ि लेहलस. तब ओहके चटकना लगल कि हम पूरी जिनगी धन कमाए में लगाइ दिहे, अब परलोक सुधारय बदे कुछ करय के चाही. अचानक ओहके पदम पुराण क उ श्लोक याद आयल, जवने में माघ नहान के फल के बारे में बतावल गइल रहल –\nमाघे निमग्ना सलिले सुशीते,\nएही श्लोक के अधार पर उ माघ नहाए क संकल्प लेहलस, अउर नर्मदा में नहाए लगल. शुभव्रत नौ दिन सबेरयं नर्मदा में नहइलस अउर 10वें दिना नहइले के बाद शरीर त्यागि देहलस.\nशुभव्रत पूरी जिनगी भले ही कवनो अच्छा काम नाहीं कइले रहल. लेकिन अंतिम समय में ओहके पश्चाताप भइल अउर माघ महीना में नर्मदा में नहइलस, जवने के नाते ओकर मन पवित्र होइ गयल. ओहके बैकुंठ में जगह मिलल. त माघ महीना क महत्व एह कथा से समझल जाइ सकयला. पदम पुराण में भी माघ महीना क वर्णन कयल गयल हौ. कहल गयल हौ कि भगवान श्रीहरि पूजा कइले से ओतना प्रसन्न नाहीं होतन, जेतना माघ में पवित्र नदी में नहइले से होलन. भगवान क प्रेम अउर कृपा पावय बदे आदमी के चाही कि माघ जरूर से नहाय.\nप्रीतये वासुदेवस्य सर्वपापानुत्तये,\nमाघ स्नानं प्रकुर्वीत स्वर्गलाभाय मानवः.\nमाघ महीना में ठंढा पानी में डुबकी लगावय क महातम हौ. एह महीना में गरम पानी में न नहाए के चाही. माघ में सबेरय नहाइ के ब्रह्मवैवर्तपुराण क दान कइले से सीधे ब्रह्मलोक प्राप्त होला. माघ में ब्रह्मवैवर्तपुराण क कथा भी सुनय के चाही. अगर इ न होइ पावय त कम से कम माघ महात्म्य त जरूर से सुनय. कथा, प्रबचन, सत्संग, नहान, दान, उपवास, अउर भगवान माधव क पूजा माघ क मूल करम हौ. एह महीना में भोजन कम करय के चाही. एक बेला सात्विक भोजन करय त सबसे बढ़ियां. माघ में कल्पवास क विधान एही कुल के नाते हौ.\nपूरे माघ भर प्रयागराज में कल्पवास कइले से तन-मन शुद्ध होइ जाला. जिनगी भरे क पाप कटि जाला. माघ क समापन पूर्णिमा के नहान से होला. इ सबसे महत्वपूर्ण नहान होला. एह साल माघी पूर्णिमा के शनि अउर गुरु क अद्भुत संयोग बनत हौ, सूर्य अउर गुरु क भी संयोग रही. जवने के नाते पूर्णिमा के नहाइ के दान कइले से चंद्रदोष खतम होइ जाई, अउर बाकी ग्रहन क भी बढ़िया प्रभाव पड़ी. माघ में तीन बार प्रयागराज नहइले से जवन फल मिलयला, उ फल धरती पर 10 हजार अश्वमेध यज्ञ कइले से भी नाहीं मिलि पावत.\nप्रयागे माघमासे तुत्र्यहं स्नानस्य यद्रवेत्.\nदशाश्वमेधसहस्त्रेण तत्फलं लभते भुवि..\nएही के नाते माघ में प्रयागराज में कल्पवास करय वालन क मेला उमड़ि पड़यला. मान्यता हौ कि 33 करोड़ देवी-देवता भी मनुष्य क रूप धइके माघ में प्रयागराज कल्पवास बदे आवयलन, जप-तप अउर दान करयलन. श्री रामचरित्र मानस के बालकांड में तुलसीदास लिखले हउअन-\nमाघ मकर गति रवि जब होई,\nतीरथपतिहि आव सब कोई.\nयानी माघ महीना में जब सुरुज मकर राशि में पहुंचयलन, तब तीरथराज प्रयाग में संगम के पवित्र तट पर सब लोगन क यानी देवी-देवतन अउर मनुष्यन क कल्पवास बदे जुटान होला. तमाम साधु-सन्यासी इहां हर साल माघ में कल्पवास करयलन. त्रेतायुग में भगवान राम, द्वापर युग में भगवान कृष्ण अउर युधिष्ठिर भी प्रयागराज में कल्पवास कइले रहलन. पुराण के अनुसार, भगवान ब्रह्मा प्रयाग में ही संगम तट पर दशाश्वमेध यज्ञ कइ के सृष्टि क रचना कइले रहलन. भगवान शिव इहां कई रूप में मौजूद हयन. भगवान विष्णु त्रिवेणी में साक्षात वास करयलन. एही के नाते प्रयागराज के तीरथन क राजा कहल जाला.\nप्रयागराज के अलावा हरिद्वार, कुरुक्षेत्र, उज्जैन, काशी, नासिक जइसन तीर्थस्थलन पर भी माघ नहान क महत्व हौ. महाभारत में माघ मास के बारे में कहल गयल हौ कि एह पवित्र महीना में तपस्वी लोगन के तिल क दान कइले से नरक क मुंह नाहीं देखय के पड़त. माघ के द्वादसी तिथि के उपवास कइ के भगवान विष्णु क पूजा कइले से राजसूय यज्ञ के बराबर पुन्य मिलयला.\nFIRST PUBLISHED : January 18, 2022, 17:23 IST


‘अबही बानी नादान’ के संगीतमय मुहूर्त – Anjoria\nपिछला दिने शक्ति विनायक मूवी के बैनर में बने जात ‘अबही बानी नादान’ फिलिम के संगीतमय मुहूर्त पटना के महुआ स्टूडियो में अनेके जानल मानल जगत हस्तियन का मौजूदगी में कइल गइल. निर्देशक कुमार विजय बतवलन कि ई फिलिम पारिवारिक रही आ कॉमेडी से भरपूर मनोरंजन दी. शूटिंग अगिला महीना से गोपालगंज में कइल जाई.\nफिलिम में आठ गो गाना बाड़ी सँ आ एकनी के रिकार्डिंग के काम पटना में हो रहल बा.\nनिर्माता शौकत अली, निर्देशक कुमार विजय, गीत सुनिल यादव, लक्ष्मण सिंह, संगीत लाटेव बावल, नृत्य कानू मुखर्जी, छायांकन दीपू श्रीवास्तव, फाइट सिंह इज किंग, लेखक सुमित यादव, सह निर्माता अजर हासमी आ मुख्य कलाकार रहीहे सैला चड्ढ, अजहर हाशमी, शौकत अली, गुंजन कपूर, हरेन्द्र चौधरी आ गोलू.


एयर फ़्रांस - विकिपीडिया\nएयर फ़्रांस, जेके एयरफ्रान्स की रूप में देखावल गइल बा, उ फ्रैंच ध्वजवाहक ह, एकर मुख्यालय ट्रेम्बले-एन-फ़्रांस (पेरिस की उत्तर) में आइल बा। इ एयर फ्रांस-केएलएम ग्रुप क सहायक कंपनी ह और स्काईटीम वैश्विक एयरलाइन गठबंधन क संस्थापक सदस्य ह। 2013 ले एयर फ्रांस, फ्रांस में 36 स्थल खातिर सेवा दे और 93 देश (फ्रांस की विदेश विभाग और क्षेत्र सहित) में 168 गंतव्य खातिर दुनिया भर में निर्धारित यात्री और कार्गो सेवा संचालित करे और इ 2015 में 46,803,000 यात्रिन क परिवहन कइलस। ए एयरलाइन क वैश्विक केंद्र चार्ल्स डी गॉल एयरपोर्ट पर ऑरल एयरपोर्ट की साथ में बा। एयर फ्रांस क कार्पोरेट मुख्यालय, पाहिले मॉन्टपार्नेस्से,पेरिस में रहे, अब पेरिस की उत्तर में, चार्ल्स डी गॉल हवाई अड्डा पर बा।\n7 अक्टूबर 1933; 88 साल पहिले (1933-10-07)\n69,553 (5 मार्च 2014)\nएयर फ़्रांस क गठन7अक्टूबर 1933 के एयर ओरिएंट, एयर यूनियन, कॉम्पैनी गनेरेल एरोपोस्टेल, कॉम्पेनी इंटरनेशनल डे नेविगेशन एरियन (CIDNA) और सोएटेटे गेनेरेल डे ट्रांसपोर्ट एरियन (SGTA) की विलय से कइल गइल रहे। शीत युद्ध की दौरान, 1950 से 1990 ले, इ पश्चिम बर्लिन की टेंपेलहोफ और टेजल हवाई अड्डन पर जर्मनी में सक्रिय तीनगो मुख्य अनुसूचित विमान सेवा में से एगो रहे। 1990 में, इ फ्रेंच घरेलू विमान सेवा एयर इंटर और अंतरराष्ट्रीय प्रतिद्वंदी UTA- यूनियन डी ट्रांसपोर्ट एरियंस क अधिग्रहण क लिहलस। इ केएलएम की साथ 2003 की विलय से पहिले सात दशक ले फ्रांस की प्राथमिक राष्ट्रीय ध्वज वाहक की रूप में सेवा दिहलस।\nअप्रैल 2001 और मार्च 2002 की बीच में, इ एयरलाइन 43.3 मिलियन यात्रिन क परिवहन कइलस और एकर कुल राजस्व €12.53 बिलियन रहे, नवंबर 2004 में, एयर फ्रांस कुल 25.5% बाजार हिस्सेदारी की साथ सबसे बड़ यूरोपीयन एयरलाइन बनल, और परिचालन राजस्व के मामला में दुनिया में सबसे बड़ एयरलाइन बनल।\nएयर फ़्रांस लंबा दूरी की रास्ता खातिर एयरबस और बोइंग जैसन चौड़ा जेट विमानन की एगो मिश्रित बेड़ा क संचालन करेला, और लघु-उड़ान वाला रास्तन प एयरबस ए 320 विमानन का उपयोग करेले। एयर फ्रांस पेरिस की चार्ल्स डी गॉल हवाई अड्डा से न्यूयॉर्क शहर की जेएफके हवाई अड्डा प सेवा की साथ 20 नवंबर 2009 के ए 380 क शुरुआत कइलस। ए विमान सेवा क क्षेत्रीय एयरलाइन सहायक कंपनी, एचओपी! क्षेत्रीय जेट विमानन की एगो बेड़ा की साथ आपन अधिकतर क्षेत्रीय घरेलू और यूरोपीय अनुसूचित सेवा क संचालन करेले।\n7 अक्टूबर 1933 के एयर फ़्रांस क गठन भइल रहे।\n26 जून 1945 के फ्रांस क सब एयर ट्रांसपोर्ट कंपनी राष्ट्रीयकृत भइली स। 29 दिसंबर 1945 के फ्रांसीसी सरकार क एगो डिक्री एयर फ्रांस के पूरा फ्रांसीसी हवाई परिवहन नेटवर्क क प्रबंधन प्रदान कइलस  एयर फ़्रांस 1946 में आपन पहिला उड़ान परिचारक नियुक्त कइलस। एही वर्ष में एयरलाइन आपन पहिला एयर टर्मिनल केंद्रीय पेरिस की लेस इनवेलाइड्स में खोललस। इ पेरिस ले बोर्गाट एयरपोर्ट से जोड़ल गइल, जवन की एयर फ्रांस क पहिला संचालन और इंजीनियरिंग बेस रहे। ओ समय ले एकर नेटवर्क 160,000 किलोमीटर तक क दुरी कवर कइले रहे, जवन की दुनिया में सबसे लंबा होखले क दावा कइल गइल रहे। 1 जनवरी 1946 के सोसाइटी नेशनेल एयर फ्रांस क स्थापना भइल रहे। 1948 ले एयर फ्रांस 130 विमानन क संचालन कइले रहे, जवन दुनिया क सबसे बड़ बेड़ा में से एगो रहे।\n↑ "Board of directors : Air France – Corporate". Corporate.airfrance.com. पहुँचतिथी 2014-03-02.\n↑ Salpukas, Agis (27 December 1992). "Air France's Big Challenge". The New York Times. ओरिजनल से 18 June 2009 के पुरालेखित. पहुँचतिथी 31 मई 2009. Unknown parameter |deadurl= ignored (मदद)\n↑ "Air France – Company Overview". Hoover's. 2009. ओरिजनल से 27 अप्रैल 2009 के पुरालेखित. पहुँचतिथी 31 मई 2009.\n↑ "Air France". cleartrip.com. पहुँचतिथी7अप्रैल 2017.\n↑ "Air France: History". Air France. पहुँचतिथी 31 मई 2011.\n"https://bh.wikipedia.org/w/index.php?title=एयर_फ़्रांस&oldid=662743" से लिहल गइल\nLast edited on 18 नवंबर 2019, at 07:15\nएह पन्ना पर आखिरी बेर संपादन 18 नवंबर 2019 के 07:15 बजे भइल रहल।


‘पवन बैंड बाजा‘ के भव्य म्यूजिकल लांचिंग – Anjoria\nमेरीडियन कंस्ट्रक्शंस इंडिया प्रा. लि. के परोसा आ जफर कमाल फिल्म के बैनर तले बने जात भोजपुरी फिलिम “पवन बैंड बाजा” के भव्य म्यूजिक लांचिंग पिछला दिने मुंबई के एम्पायर ऑडियो सेंटर में दू गो गाना रिकार्ड करा के भइल. संगीतकार सी. वनवीर का निर्देशन में उदित नारायण आ आलोक कुमार के आवाज में ई गाना रिकार्ड भइली सँ. गीतकार हउवें वीरेन्द्र पाण्डे आ बुलेट ब्रह्मचारी. निर्माता मेंहदी हसन आ जफर कमाल, पटकथा-निर्देशक कमर हाजीपुरी, संगीतकार सी. वनवीर आ सतीश मुन्ना, गीतकार वीरेन्द्र पाण्डे, ब्रज किशोर दूबे अउर बुलेट ब्रह्मचारी, संकलन नकुल प्रसाद, सह निर्माता इफ्तेखार अहमद, रिजवान खान, मो. आजाद आ गुफरान अहमद हउवें. कलाकारन आ टेक्निशियंस के चुने के काम चलत बा आ फिलिम अगिला महीना से फ्लोर पर जाई.\nनिर्देशक कमर हाजीपुरी एह मौका पर बतवलें कि फिलिम बैंड बाजा वालन पर बनी. एकर नायक मुश्किलात से निबटत एगो मशहूर बैंड मास्टर बनत बा. एकरा पहिले मकर हाजीपुरी ‘गुलाब थियेटर‘ बनवले रहले.\nपवन बैंड बाजा के म्यूजिकल लांचिंग के मौका पर श्रीधर शेट्टी, हीरा सरोज, त्रिलोकी चौधरी, सुमित बाबा, नीलाभ तिवारी, अवनिन्द्र आशुतोष, उबैद आजम आजमी, रेनू वनवीर आ अउरिओ गणमान्य लोग मौजूद रहल.


बधाई बाधा – Anjoria\nJan 7, 2013 भोजपुरी, लस्टम पस्टम\nनया साल गइले एकहू हफ्ता ना गुजरल अबहीं ले. बाबा लस्टमानंद कहले कि जान जा रामचेला जबसे होस परेला तबसे हम एह दिन के मार बधाई दे दे के गजा जानी. रामचेला टोकले बाबा अइसन बात मत बोलऽ कि आझु काल के भोजपुरी बोले वाला लइको लोग हो सकेला कि गजाइल ना बूझे. त दसो नोह जोरि के कहऽब कि ऊ लोग बतकुच्चन महराज से बात क लेउ. एह सब टिपिकल शब्दन के उहे जनता जनार्दन के बुझा सकेले. हँ त कहऽत रहनी हं कि नया साल के बधाई देत देत आ लेत लेत लस्टमानंद हार जात रहले. ई खाली बाबा के कहानी ना ह सब लोगे के ह. लेकिन बधाई बटोरे वाला हजारों मरद मेहरारू के बारे में लस्टमानंद के कहल ह कि एह में से केहु के जनवरी के 15 दिन चैन से ना बीतल होखो. सात जनवरी के बाबा एगो जमीन लिखवले. 32 इंची के छाती फूल के 40 इंची के हो गइल. लेकिन तिसरके दिने मंझली पतोहिया माल मत्ता समेट के चल गइल नइहर आ ओहिजा जा के केस करले के धमकी देवे लागल. दूनू इयोर से पंच बिटोराइल लोग आ 25 लाख में मामला सेटल भइल. दूनु इयोर से दांत चियारल गइल. नया साल के मंगल होखला के बधाई दिहल आ लिहल गइल. सबसे बड़हन बात ह कि एतना सब क बादो आदमी जियऽता. केहु लाख बधाई देउ लेकिन जीवन ओतने कठिन बा जेतना कि बधाई मिलऽता. जेतने आदमी कद में आ पद में बड़ होत जाला ओतने झंझट बढ़त जाला. एकरा से निमन त ऊ दिन रहे जब लइकिन से मारामारी करीं सन बगइचा में. अब त बगइचे कटि गइल आ मारा मारी करे खातिर रोड आ मैदान हो गइल.\nजनवरी के पहिला दिने सूरज भगवान लेट से उठले. बाबा लस्टमानंद एगो बड़हन पुलिस अधिकारी के मैसेज भेजले नया साल के बधाई धऽ लीं आ देखब कहीं कवनो नारेबाजी प्रदर्शन त नइखे होत. पुलिस अधिकारी बूझलस कि कहीं ई बुढ़ऊ व्यंग्य त नइखन करऽत. बस फोन क के अस झराई झरलस कि जान जाईं दोसरका पुलिस वाला के मैसेज भेजे के साहस ना परल. टेलीविजन वाला रवीश कुमार जी के मैसेज भेज के पूछले कि, भाई हो होत बिहाने समाचार पकावल सुरु करे ल लोगिन कि सांझ ले बेचारे श्रोता लोग पाक जाला. उहो खिसिया गइले. सांझ ले हाल ई हो गइल कि आपन मैसेज ऊ जंतर मंतर से ले के अपना गांव के ब्रहम बाबा के नीचे चिराग जरावे वालन के मैसेज दिहले आ गारी सुन के चुपा गइले. सूरज डूबि गइले आ रात में जोन्हीं उग के लगली सन सान मटकी चला के बाबा के हंसी उड़ावे. बाबा कमरा में मुंह लुकुवा के सुत गइले.\nपोल खोलवाये में ‘इंटरेस्टेड’ लोग


When virat Kohli insulted Anil Kumble Read Story in Bhojpuri - Bhojpuri: जब कोहली कइले रहन महान कुंबले के अपमान – News18 हिंदी\nआरा के रमना मैदान. ‘भोजपुर वारियर्स’ किरकेट टीम के प्रैक्टिस खतम हो भइल तs बाउंड्री के किनारा बइठ के खेलाड़ी बतियावे लगले. स्टार बैटर गगन कुमार कहले, हार जीत तs लागल रहेला, लेकिन कोहली के अभी कप्तानी से इस्तीफा ना देल चाहत रहे. का कपिल, तूं का सोच रहल बाड़S? कपिल कुमार भोजपुर के नामी फास्ट बौलर रहन.\nLast Updated : January 18, 2022, 17:14 IST\nwritten by :अशोक कुमार शर्मा\nजेतना तेज बौल ओतने तेज बात. तनी, रंज हो के कहले, खेलाड़ी कतनो धाकड़ होखे, ऊ खेल से कबहूं बड़ा ना हो सके. कोहली बेशक भारत के सबसे सफल कप्तान बाड़े लेकिन ऊ आपन घमंड से बहुत लोग के तकलीफ पहुंचवले बाड़े. अनिल कुम्बले जइसन महान बौलर के कोहली के अपमान के चलते ही कोच पद से इस्तीफा देवे के पड़ल रहे. इहां तक कि कोहली भारत रत्न सचिन तेंदुलकर के सलाह के भी दरकिनार कर देले रहन. कहाउत हs, बोया पेड़ बबूल का तs आम कहां से होय. जब भारत दक्षिण अफ्रीका में पहिला टेस्ट जीतला के बाद भी 1-2 से सीरीज हार गइल तs कोहली कप्तानी छिनाए के डर से पहिलहीं इस्तीफा दे देले.\nखराब बैटिंग अउर हार से डेरा गइले कोहली\nभोजपुर वारियर्स के बिकेटकीपर फैजल रहमान कहले, हाल के समय में बिराट कोहली के बैटिंग फेल बा. कोहली वन डे में 43 अउर टेस्ट में 27 शतक जरूर मरले बाड़े. लेकिन नवम्बर 2019 के बाद से टेस्ट में उनकर कवनो सेंचुरी नइखे लागल. 2021 में कोहली 11 टेस्ट खेलले जवना में उनकर औसत करीब 29 रन के रहल. दक्षिण अफ्रीका में भी जब सीरीज बचावे खातिर तीसरा टेस्ट में जब ठोस बल्लेबाजी के जरूरत रहे तब कोहली खरा ना उतरले. दूसरा पारी में जब बड़हन टोटल के जरूरत रहे तब ऊ 29 रन पs आउट हो गइले. जब कि ओही पिच पs रिसभ पंत सेंचुरी मरले रहन. अगर भारत के लीड साढ़े तीन सौ रन से अधिक रहित तs सीरीज बराबर हो सकत रहे. एक तS कोहली के खेल खराब हो गइल रहे, ऊपर से भारत पहिला टेस्ट जीतला के बादो सीरीज हार गइल. एह बात से कोहली डेरा गइले कि किरकेट बोर्ड कहीं उनकर कप्तानी छीन मत लेवे. एह से ऊ पहिले ही इस्तीफा दे देले. दक्षिण अफरिका दौरा के शुरुआत ही बिबाद से भइल रहे. टूर पs जाए से पहिले कोहली किरकेट बोर्ड के अध्यक्ष सौरभ गांगुली से बिबाद ठान देले. वन डे के कप्तानी से हटावे के मुद्दा पs उनकर सौरभ गांगुली अउर सेलेक्शन कमेटी के अध्यक्ष चेतन शर्मा से खूब तकरार भइल रहे. एह बात के भी कोहली के मन में डर बइठल रहे. उनका बुझाये लागल कि अब हार के बाद उनका खिलाफ कवनो एक्शन हो सकेला, एह से ऊ पहिले ही कप्तानी छोड़ देले.\nजब कोहली कइले रहन अनिल कुम्बले के अपमान\nफैजल के बात पs गगन कुमार कहले, लेकिन देश के किरकेट में कोहली के जोगदान के भुलाइल ना जा सके. 68 टेस्ट के कप्तानी में कोहली 40 में जीत दिलवले बाड़े. ऊ भारत के सबसे सफल टेस्ट कप्तान बाड़न. तब कपिल कुमार जबाब देल, ई ठीक बा कि कोहली बहुत कामयाब कप्तान रहन लेकिन ऊ भारत के सबसे महान गेंदबाज के साथे का कइले रहन ? अनिल कुम्बले भारत के सबसे सफल गेंदबाज हवें. ऊ 132 टेस्ट खेल के 619 बिकेट ले ले बाड़े. सबसे अधिक बिकेट लेवे में उनकर दुनिया में चउथा स्थान बा. अनिल कुम्बले एक टेस्ट पारी में 10 बिकेट लेवे के दुरलभ कारनाम भी कइले बाड़े. लेकिन उनका जइसन प्रतिष्ठित खेलाड़ी के भी बिराट कोहली बेइज्जत कर देले रहन. अनिल कुम्बले जून 2016 में टीम इंडिया के हेड कोच बनल रहन. अनुशासन के बहुत पक्का रहन. ऊ नियम बना देले रहन कि प्रैक्टिस सेशन में जे भी लेट से आई ओकरा 50 डौलर के फाइन देवे के पड़ी. हर चउथा दिन टीम के मीटिंग अनिवार्य रहे. एह कड़ाई से कोहली के परेशानी होखे लागल. ओह घरी ऊ एस्टार रहन. ऊनकर बैटिंह में बहुत नांव रहे. कोहली अपना तरीका से टीम के चलावल चाहत रहन. लेकिन कुम्बले के बड़हन कद के सामने कोहली कुछ बोल ना पावत रहन. तवना घरी किरकेट बोर्ड में भी बहुत उथल पुथल रहे. सुप्रीम कोट के आदेश पS प्रशासकों की समिति किरकेट बोर्ड के काम देखत रहे. कोहली के कुंबले से तनातनी बढ़त जात रहे. 2017 में चैम्पियंस ट्राफी टूर्नामेंट रहे. लेकिन एकरा ठीक पहिले कोहली, हेड कोच कुंबले के खिलाफ क्रिकेट बोर्ड के सीईओ राहुल जौहरी से शिकायत कर देले. ऊ एसएमएस में कुंबले खातिर लिखले रहन, ही इज ओवरबियरिंग (वह बहुत मनमानी कर रहे हैं) . एह एसएमएस के बाद बबाल हो गइल. ई कुम्बले के अपमान रहे.\nचैम्पियंस ट्राफी के फाइनल में फेल हो गइल रहन कोहली\nकपिल कुमार आगा कहले.1 जून 2017 से इंग्लैंड में चैम्पियंस ट्राफी शुरू रहे. भारत के टीम कोच कुम्बले अउर कप्तान कोहला के साथे इंग्लैंड पहुंचल. बांग्लादेश के खिलाफ भारत के वार्मअप मैच रहे. एह मैच से पहिले जब कुम्बले नेट प्रैक्टिस के जायजा लेवे पहुंचले तब कोहली मैदान छोड़ देले. अंदरुनी कहल के बीच भारत टूर्नामेंट के फाइनल में पहुंचल जहां ओकर मुकाबला पाकिस्तान से रहे. भारत के टीम दोहरा दबाव में रहे. पाकिस्तान पहिले बैटिंग कर के 338 रन के बिसाल स्कोर खाड़ा कइलस. कप्तान कोहली से टीम के बहुत आसा रहे. लेकिन टीम इंडिया के बैटिंग माटी के भीत अइसन भरभरा गइल. रोहित शर्मा 0, धवन 21, कोहली 5, युवराज सिंह 22, धोनी4रन पS बिकेट गांवा के चल देले. एही पिच अउर पाकिस्तान के फास्ट बौलिंग के सामने हार्दिक पांडया 46 गेंदा पS 76 रन बनवले रहन. लेकिन भारत के कवनो एसटार बैटर आपन नांव के मोताबिक खेल ना देखा पवले. भारत, पाकिस्तान से 180 रन से हार गइल. ई हार बरदास करे जुकुर ना रहे. कोहली आपन सारा ताकत कुम्बले से लड़े में लगा देले रहन. खेल से उनकर धेयान भटक गइल रहे. कुम्बले, कोहली के बेवहार से बहुत दुखी रहन. भारत के ई महान गेंदबाज आपन आत्मसम्मान बचावे खातिर चैम्पियंस ट्राफी खतम भइला के दू दिन बादे हेड कोच पद से इस्तीफा दे देले.\nताकतवर कोहली कइले रहन मनमानी !\nकपिल कुमार के बात जारी रहे. कोहली अउर कुम्बले में सुलाह करावे के जिम्मेदारी सचिन तेंदुलकर के दिहल गइल रहे. तेंदुलकर बहुत कोशिश कइले. लेकिन कोहली सुलह करे खातिर तइयार ना रहन. चैम्पियंस ट्रापी में सुलह खातिर प्रशासकों की समिति भी कोशिश कइले रहे. लेकिन कवनो नतीजा ना निकलल. कुम्बले के कार्यकाल चैम्पियंस ट्राफी तक ही रहे. लेकिन बोर्ड उनकर महान जोगदान देख के कार्यकाल में बिस्तार कर देलस. कुम्बले के वेस्टइंडीज दौरा तक हेड कोच बहाल राखल गइल. लेकिन कोहली, कुम्बले साथे एडजस्ट करे पs तइयार ना भइले. ओह घरी कोहली के चलती रहे. सचिन तेंदुलकर, सौरभ गांगुली अउर बीबीएस लक्ष्मण ओह घरी किरकेट सलाहाकार समिति के सदस्य रहन. ई तीनों लोग स्थिति सम्हारे के बहुत कोशिश कइले. लेकिन बात ना बनल. अनिल कुम्बले आपन इस्तीफा पs अड़ल रहले अउर बेस्टइंडीज ना गइले. एह तरे बिराट कोहली, कुम्बले जइसन महान खेलाड़ी के पद छोड़े पs मजबूर कर देले रहन. . कुम्बले से पहिले रवि शास्त्री टीम इंडिया के डायरेक्टर रहन. तवना घरी कोहली के शास्त्री से बहुत दोस्तियारी हो गइल रहे. शास्त्री के जगह कुम्बले के हेड कोच बनावे से कोहली नाखुश रहन. कहल जाला कि ऊ रवि शास्त्री के दोबारा कोच बनावे खातिर ही कुंबले के विरोध करत रहन. रवि शास्त्री, कोहली के कहला के मोताबित चलत रहन. जब कि कुम्बले अनुशासन खातिर कोहली को कवनो रियायत देवे के तइयार ना रहन. ओह घरी कोहली के ताकत के आंगा बोर्ड भी खामोश हो गइल. आखिरकार अनिल कुम्बले के अपमानजनक स्थिति में बिदाई हो गइल. एकरा बाद कोहली के पसंद के मोताबिक शास्त्री के हेड कोच बनावल गइल रहे. अब ना शास्त्र कोच बाड़े ना कोहली कप्तान.\nएही बीच फैजल पूछले, कोहली-कुंबले के झगरा कइसे शुरू भइल रहे ? तब कपिल कुमार कहले, विराट कोहली पs एकाधिकारवादी प्रवृति के भी आरोप लागल रहे. 25 मार्च 2017 के धर्मशाला में भारत- आस्ट्रेलिया के बीच चउथा टेस्ट मैच रहे. एह मैच में कोहली चोट के कारण टीम से बाहर रहन. उनका जगह पs रहाणे कप्तानी करत रहन. अब सवाल उठल कि कोहली के जगह केकरा के टीम में लिहल जाव . कोच कुम्बले पिच के मिजाज देख के कुलदीप यादव के मौका देल चाहत रहन. जब कि कोहली कवनो बल्लेबाज के पक्ष में रहन. तब कुम्बले कार्यवाहक कप्तान रहाणे के राय-सलाह कर के कुलदीप यादव के मौका दे देले. ई बात कोहली के खटक गइल. ओह घरी उनका इच्छा के खिलाफ केहू फैसला ना लेत रहे. संजोग से कुलदीप यादव एह मैच के पहिला पारी में चार विकेट लेके आपन चयन सही साबित कर देले. एकरा बाद जब ड्रेसिंग रूम में कुलदीप के परदरसन के बात बात होके लागल तs कुम्बले कह देले, आखिर अनुभव भी कोई चीज होती है. (उनकर संकेत आपन 619 बिकेट देने रहे). ई बात सुन के कोहली , कुंबले से खुन्नस पाल ले ले. एह मैच में भारत के जीत मिलल रहे. कोच के रूप में कुम्बले के कार्यकाल बहुत शानदार रहे. उनका कार्यकाल में भारत 17 टेस्ट मैच खेलल रहे जवना में 12 में जीत अउर एक में हार मिलल रहे. 13 वनडे में 8 जीत अउर पांच हार रहे. लेकिन तब्बो कोहली अनिल कुम्बले के हटा के दम धइले. पांच साल बाद इतिहास अपना के फेन दोहरवलस. अबकी बेर कोहली के दबाव में इस्तीफा देवे के पड़ल. अभी बतकही चलते रहे कि ‘भोजपुर वारियर्स’ के कोच संदीप सर उहां पहुंच गइले. सभ केहू चुप लगा के आपन-आपन किटबैग उठावे लागल.\nTags: Bhojpuri News, Captain Virat Kohli, Virat Kohli\nFIRST PUBLISHED : January 18, 2022, 17:14 IST


हडिया विधानसभा उपचुनाव के वोट आजु डलात बा – टटका खबर\nहडिया विधानसभा उपचुनाव के वोट आजु डलात बा\nइलाहाबाद जिला के हँडिया विधानसभा सीट से सपा विधायक महेश नारायण सिंह का निधन का चलते होखे वाला उपचुनाव में आजु वोट डलात बा. तेरह जने मैदान में बाड़ें. सपा एहिजा से स्व॰ महेश नारायण सिंह के बेटा के उम्मीदवार बनवले बिया. कांग्रेस, भाजपा आ बसपो के उम्मीदवार मैदान में बाड़ें.\nTags: उपचुनाव, हंडिया


भोजपुरी की वीडियो के गाने डाउनलोड Mp3 [4.39 MB] | so Music a10\nIndex of भोजपुरी की वीडियो के गाने डाउनलोड\nReviewed by Via on Tuesday July72020 ★ 84 out of 98 based on 26 user ratings\nFree भोजपुरी की वीडियो के गाने डाउनलोड Download Mp3 ? Free Mp3 भोजपुरी की वीडियो के गाने डाउनलोड ? Mp3 Downloader भोजपुरी की वीडियो के गाने डाउनलोड Free Download ? Mp3 Download भोजपुरी की वीडियो के गाने डाउनलोड Mobile ? Download Free भोजपुरी की वीडियो के गाने डाउनलोड Music Online ? Mp3 भोजपुरी की वीडियो के गाने डाउनलोड Songs Free Download ? Mp3 Download भोजपुरी की वीडियो के गाने डाउनलोड Youtube.\n#भोजपुरीकीवीडियोकेगानेडाउनलोड #भोजपुरीकीवीडियोकेगानेडाउनलोडMp3 #भोजपुरीकीवीडियोकेगानेडाउनलोडRingtone #भोजपुरीकीवीडियोकेगानेडाउनलोडVideo #भोजपुरीकीवीडियोकेगानेडाउनलोडMp4 #भोजपुरीकीवीडियोकेगानेडाउनलोडLyrics #भोजपुरीकीवीडियोकेगानेडाउनलोडChord #Mp3 #FreeMp3 #FreeMp3Download


टटको में टटका खबर : 26 सितंबर 2014, शुक – Anjoria\nटटको में टटका खबर : 26 सितंबर 2014, शुक\nSep 27, 2014 Breaking News in Bhojpuri, टटको में टटका\nअमेरिका का रास्ता में फ्रेंकफर्ट अंतर्राष्‍ट्रीय हवाई अड्डे पर पहुंचले प्रधानमंत्री नरेन्द्र मोदी\nपाकिस्तानी प्रधानमंत्री नवाज शरीफ संयुक्त राष्ट्र में भाषण देत फेरू कश्मीर मुद्दा पर फेंकरले आ एह झगड़ा के सलटावे के जरूरत बतवले.\nकोलकाता के एगो अदालत सारधा चिट फंड घोटाला में राज्य के पुलिस प्रमुख रहल रजत मजुमदार. व्यवसायी संधीर अग्रवाल आ एगो दमदार अधिकारी देवव्रत सरकार के एक महीना ला न्यायायिक हिरासत में भेज दिहलसि.\nवीरेन्द्र सहवाग के 52 आ मनन वोहरा के 65 रन का बदौलत किंग्स इलेवन पंजाब 120 रन से नार्दन डिस्टि्रक्टस के हरावत चेम्पियंस लीग बीसबीसा टूर्नामेंट के सेमीफाइनल में चहुँप गइल.\nचंदौली के सदर कोतवाली इलाका में आजु शुक का दिने ट्रेन से कटा के एगो बूढ़ के मौत हो गइल.\nशिवसेना से नाता तूड़ला का बाद भाजपा का तरफ से महाराष्ट्र विधानसभा चुनाव ला 172 उम्मीदवारन के पहिला सूची जारी क दिहल गइल.\nअमेरिका के एगो अदालत से गुजरात दंगों से जुड़ल मामला में पीएम नरेन्द्र मोदी का खिलाफ मुकदमा दायर कइला के भारत का तरफ से छोटपन के हरकत बतावल गइल.\nउत्तर प्रदेश लोक सेवा आयोग से चुनाइल 2001 एमबीबीएस डाक्टरन से आपन पसंदीदा जिला बतावे के कहल गइल बा. सूची विभागीय वेबसाइट पर मौजूद बा.\nसारण जिला के तरैया इलाका के भदौरा गांव से पुलिस लाखो रुपिया के लूटल ड्राइफ्रूट बरामद कइलसि.\nइंचियोन एशियाई खेल – भारत के महिला वालीबाल टीम शुक का दिने मालदीव के 3-0 से हरावत क्वार्टर फाइनल में चहुँपल.\nइंचियोन एशियाई खेल – भारत के संदीप सेजवाल तैराकी के पुरूष वर्ग में 50 मीटर ब्रेस्टस्ट्रोक स्पर्धा में कांस्य पदक जीतलन. तैराकी में भारत के मिले वाला ई पहिला पदक हवे.\nस्वच्छ भारत अभियान में मीडिया आ मनोरंजन उद्योग से सहयोग के गोहार लगवले बिया केन्द्र सरकार.\nइलाहाबाद उच्च न्यायालय वाराणसी जिला में अबकिओ का दुर्गापूजा के बाद गंगा में मूर्ति बहावे के मंजूरी दे दिहलसि.\n3 अक्टूबर से पाटलिपुत्र टीसन चालू होखेवाला बा. चालू हो गइला पर राजेंद्रनगर आ पटना जंक्सन से दिल्ली, मुंबई, चेन्नई जाए वाली गाड़ियन के एहिजा से चलावल जाई जवना से पटना जंक्सन पर भीड़ में कमी हो सकी.\nपाटलिपुत्र टीसन चालू होखे के खबर सुनते जलालपुर गाँव के लोग रेलवे टै्रक जाम क के धरना दिहल. एह लोग के माँग बा कि पहिले जलालपुर जाए वाली सड़क आ नाला बनावल जाए आ गाँव का सोझा रेलवे क्रासिंग बने.\nमहाराष्ट्र के मुख्यमंत्री पृथ्वीराज चव्हाण अल्पमत में अइला का चलते इस्तीफा दे दिहलन. कहलन कि राकांपा पहिलही से भाजपा से साँठगाँठ कइले रहुवे आ चुनाव का बाद दुनू मिल जइहें.\nगठबन्हन टूटे ला भाजपा पर आरोप लगावत बिया शिव सेना. ओकर कहना बा कि महाराष्ट्र में भाजपा हिंन्दुवन के एकता तूड़े के कोशिश कइले बिया जवना ला एहिजा के लोग कबो माफ ना करी ओकरा के.\nलद्दाख के चुमार इलाका से चीन आ भारत के सेना हटल शुरू क दिहलसि.\nउत्तर प्रदेश सरकार सहारनपुर के कुतुबशेर इलाका में पिछला 25-26 जुलाई के रात भइल दंगा के मुख्य आरोपी मोहर्रम अली उर्फ पप्पू पर रासुका लगा दिहले बिया.\nइलाहाबाद के नवाबगंज इलाका में शुक का दिने एगो नीली बत्ती लगवले बोलेरो से आइल बदमाश एगो शराब व्यवसायी के कैशियर से एक करोड साठ लाख रुपिया लूट के चल दिहले.\nजौनपुर के नगर कोतवाली इलाका में एगो नीम पेड पर जल चढावे आ ओहिजा पूजा करे से रोके का झगड़ा में एगो महाविद्यालय के प्राचार्य समेत दी जने के गिरफ्तार क लिहल गइल.\nकैमूर के भभुआ, मोहनिया, कुदरा, चैनपुर, आ रामगढ़ में यूरिया खाद ना मिलला से परेशान किसान प्रदर्शन कइले.\nरोहतास के करगहर में एगो सड़क हादसा में एगो लड़िका के मौत हो गइल. एकरा विरोध में लोग कुछ देर खातिर सड़क जाम क दिहल.\nसेबी का तरफ से 25 गो निवेशकन आ एगो ब्रोकर पर घालमेल क के स्पेक्टेकल इंफोटेक लिमिटेड के शेयर के दाम चढ़ावे का आरोप में एक करोड़ सताइस लाख रुपिया के जुर्माना लगावल गइल बा.\nइंचियोन एशियाई खेल – मुक्केबाजी में शिवा थापा 56 किलोवर्ग में आ कुलदीप सिंह 81 किलोवर्ग का क्वार्टरफाइनल में चहुँपले. बाकिर अखिल कुमार आ अमृतप्रीत सिंह हार के बाहर हो गइले.\nसपा आरोप लगवलसि कि गाँधी का नाम पर राजनीति होखत बा त जबाब में भाजपा कहलसि कि हमनी का गाँधी के सम्मान करीला उनुका नाम पर राजनीति ना करीं.\nभाजपा नकारत बिया कि महाराष्‍ट्र में चुनाव का बाद शिवसेना आ राष्‍ट्रवादी कांग्रेस पार्टी से गठबन्हन क सकेले.\nहाजीपुर से राघोपुर प्रखंड के प्रखंड विकास पदाधिकारी विनोद कुमार के गाड़ी चालक के उनुका नाम पर घूस लेत पुलिस ध लिहलसि.\nसाख तय करेवाली एगो अंतरराष्ट्रीय एजेंसी स्टैंडर्ड एंड पुअर्स भारत के साख अनुमान बीबीबी माइन्स से बढ़ावत स्थिर क दिहलसि त शेयर बाजार में सुधार आ गइल आ तीन दिन का गिरावट थम गइल शुक का दिने.\nफर्जी प्रमाणपत्र लगा के सेना के नौकरी ला चुनाइल 52 गो रंगरुटन का खिलाफ कार्रवाई शुरु कइलसि सेना. सगरी बहाली पंजाब के ह.\nपुरनका लखनऊ में शिया सुन्नी झगड़ा में लिखल एफआईआर रद्द करे के निहोरा खारिज क दिहलसि हाई कोर्ट.\nभारत के मुख्य न्यायाधीश के कहना बा कि न्यायपालिका के उच्च पद पर के बहाली अगर कवनो दोसर संस्था करी त न्यायपालिका के स्वतंत्रता प्रभावित हो सकेला.\nइंचियोन एशियन खेल – भारत के पुरुष आ महिला स्क्वैश टीम फाइनल में चहुँपली सँ. कम से कम दू गो रजत पदक अउर पक्का भइल.\nअफगानिस्तान के गजनी में तालिबानियन के हमला में पिछला पाँच दिन में बहुते लोग मराइल बा.\nप्रधानमंत्री नरेन्द्र मोदी के स्वच्छ भारत मिशन के सफल बनावे खातिर आजु कानून मंत्री रविशंकर प्रसाद अपना मंत्रालय में झाड़ू लगवलन.\nटेलीविजन चैनलन का बीच टीआरपी के मारामारी से नाराज उच्चतम न्यायालय आजु केंद्र सरकार से पूछलसि कि इलेक्ट्रॉनिक मीडिया खातिर एगो मजगर निकाय कब ले बनाई.\nआतंकवादी संगठन बोको हराम के प्रमुख नेता अबुबकर शेखू के मरे का बारे में नाहियो त तीन बेर खबर आ चुकल बा आ उ हर बेर जियत मिल जाला बाद में.\nइंचियोन एशियन खेल – भारत के महिला तीरंदाजी टीम सेमीफाइनल में हार गइल. व्यक्तिगतो मुकाबला में दीपिका कुमारी जयंत तालुकदार, लक्ष्मीरानी माझी वगैरह खिलाड़ी हारत गइले.\nबिहार राज्य सतर्कता अन्वेषण ब्यूरो आजु भोजपुर जिला मध्याह्व भोजन कार्यालय के एगो लेखापाल के 20 हजार रूपिया घूस लेत रंगे हाथ ध लिहलसि.\nलखनऊ मेट्रो रेल परियोजना अमौसी हवाई अड्डा से इन्दिरानगर के मुंशी पुलिया तक ले बनावल जाई. 20 किमी के ई रेल लाईन तीन चरण में बनावल जाई आ पहिला चरण साल 2016 ले पूरा क लिहल जाई.\nइंचियोन एशियन खेल – भारत के मुक्केबाज शिवा थापा 56 किग्रा वर्ग आ कुलदीप सिंह 81 किग्रा वर्ग. के आपन आपन मुकाबला जीतके क्वार्टर फाइनल में चहुँप गइले.\nइंचियोन एशियन खेल – भारत के सबले बडका पदक उम्मीद आ लंदन ओलंपिक के कांस्य पदक विजेता सायना नेहवाल महिला एकल में चीन के यिहान वांग से हार गइली.\nगुजरात में अमरेली जिले के खांबा तहसील के बारमण गांव में काल्हु देर रात शेरन के एक झुंड एगो गौशाला पर हमला क के छह गो बछड़न के मार डललसि.\nइंचियोन एशियन खेल – पेंबा तमांग, गुरप्रीत सिंह आ विजय कुमार निशानेबाजी प्रतियोगिता में पुरुष वर्ग के 25 मीटर सेंटर पांयर पिस्टल टीम स्पर्धा में रजत पदक जीत लिहले.\nसारण जिला के दिघवारा थाना के पालीगंज में भारतीय स्टेट बैंक की पालीगंज शाखा के ग्राहक सेवा केन्द्र के एगो कर्मचारी के जान ले के लूटेरा दू लाख रूपिय लूट ले गइले.\nइंचियोन एशियन खेल – भारत के महिला वालीबाल टीम क्वार्टरफाइनल खेले खातिर भइल मुकाबला में शुक क दिने मालदीव के हरा के अगिला दौर में चहुँप गइल.\nभारतीय रिर्जव बैंक आजु रुपिया के दाम डालर का मुकाबले 61.5720 रूपिया तय कइलसि जवन काल्हु से पचपन पइसा अधिका बा.\nइंचियोन एशियन खेल – जयंत तालुकदार, अतानु दास, लक्ष्मीरानी माझी आ दीपिका कुमारी तीरंदाजी प्रतियोगिता के आपन-आपन व्यक्तिगत मुकाबला जीत के अगिला दौर में चहुँपले. बाकिर टीम मुकाबला में टीम हार गइल.\nउत्तर प्रदेश में सरकारी सहायता लेबे वाला इंटरमीडिएट काॅलेजन में बहाल एडहाॅक शिक्षक लोग के जल्दिए नियमित क दिहल जाई.\nउत्तर प्रदेश का गोण्डा जिला के मोतीगंज इलाका में प्रेम प्रपंच के मामिला में एगो पुजारी के पीट-पीट के मुआ दिहल गइल.\nजादवपुर यूनिवर्सिटी के प्रति कुलपति त्यागपत्र दिहलन.\nशिवसेना के अनंत गीते कहलन कि केन्द्र में भाजपा से गठबन्हन बरकरार रही.\nपाकिस्तान के सुरक्षा सलाहकार सरताज अजीज कहले रहलन कि भारत चाहे त पाकिस्तान बतियावे के तइयार बा. सुषमा एकरे जबाब देत रहली.\nबातचीत के माहौल बिगाड़े के आरोप पाकिस्तान प लगावत सुषमा स्वराज कहली कि अलगाववादियन से बतिया के पाकिस्तान माहौल बिगड़लसि आ मौका गँवा दिहलसि.\nइंचियोन एशियन खेल – स्क्वॉश में जोशना चिनप्पा के मिलल पहिला मैच में साउथ कोरिया के खिलाड़ी पर 11-6, 13-11,आ 11-8 से जीत.\nदिल्ली के रोहिणी सेक्टर-8 के बिजली घर चोरी करे घुसल चोर करंट लगला से झउँसल.\nइलाहाबाद के नवाबगंज इलाका में लखनऊ हाईवे पर बोलेरो सवार बदमाश एगो बिजनेसमैन के कैशियर से 25 लाख लूट लिहले.\nइंचियोन एशियन खेल – बैडमिंटन मिक्स्ड डबल्स के प्री-क्वॉर्टर फाइनल में भारत के मनु अत्री आ सिक्की रेड्डी 18-21, 23-21, 15-21 से हार गइल लोग.\nइंचियोन एशियन खेल – जोशना चिनप्पा साउथ कोरिया के खिलाड़ी के महिला स्क्वॉश के टीम सेमीफाइनल मैच के पहिला गेम में 11-6 से हरवली.\nअंडमान आ निकोबार में रिक्टर स्केल पर 5.4 के तेजी वाला भूकंप आइल जवना के केन्द्र बंगाल के खाड़ी में रहल.\nइंचियोन एशियन खेल – दुनिया के माथ खिलाड़ी ली चोंग वी से पी. कश्यप दुनू मैच हार गइले.\nइंचियोन एशियन खेल – भारत के लज्जा गोस्वामी 50 मी राइफल3पोजिशंस के महिला फाइनल से बाहर भइली.\nइंचियोन एशियन खेल – जयंत तालुकदार रिकर्व मेज इंडिविजुअल इवेंट से हार के बाहर हो गइले.\nइंचियोन एशियन खेल – तीरंदाजी में लक्ष्मीरानी आ अतानु दास रिकर्व एकल इवेंट के क्वॉर्टर फाइनल में चहुंपले.\nइंचियोन एशियन खेल – दीपिका कुमारी रिकर्व विमिंज इंडिविजुअल इवेंट से हार के बाहर भइली.\nइंचियोन एशियन खेल – भारत के यूकी भांबरी तिसरका राउंड के मैच में इंडोनेशिया के क्रिस्टोफर बेंजामिन के 6-3, 6-3 से हरा के क्वॉर्टर फाइनल में.\nउत्तर प्रदेश परिवहन निगम के 40 गो लमहर दूर जाए वाला वॉल्वो बस सेवा के 2198 बस के ऑनलाइन टिकट बुकिंग से जोड़ दिहलसि.\nइंचियोन एशियन खेल – टेनिस में भारत के सनम सिंह तिसरका राउंड के मैच में कोरिया के हेयोन चुंग के 7-5, 6-1 से हरवलन.\nइंचियोन एशियन खेल – भारत के संदीप सेजवाल पुरुष 50 मीटर ब्रेस्ट स्ट्रोक के फाइनल में चहुँपले.\nइंचियोन एशियन खेल – भारत के महिला तीरंदाजी टीम रिकर्व टीम इवेंट के क्वॉर्टर फाइनल में चीनी ताइपे के 5-4 से हरवली.\nइंचियोन एशियन खेल – भारत के टीम 25 मीटर सेंटर फायर पिस्टल इवेंट(पुरुष) में रजत पदक जीतलसि. भारत के दुसरका रजत पद.\nटटको में टटका खबर : 25 सितंबर 2014, बियफे\nराष्ट्रसंघ के आमसभा में दिहल नरेन्द्र मोदी के संबोधन (भोजपुरी में)


February 9, 2022 – भोजपुरी साहित्य सरिता\nआपन गाँव आउर आपन माटी के सोन्ह महक सभके भाव- विभोर क देवेले | पीढ़ी दर पीढ़ी के संजोवल इयादन के मंजर अपना के ओहमे रससिक्त करे लागेलन | आउर अगर अपना गाँव के नीयरे कवनो नैसर्गिक बनस्थली होखे , त उ मनई के मन मोर लेखा नाचहूँ लागेला | टकटकी बान्ह के निहारल आउर निहारत – निहारत रोंआ जब भरभराए लागेला ,तब अंखियो ओह सुन्दरता के रसपान करत ना अघाले | भोरे – भोरे चिरई चुरमुन के चंह – चहाँइल जब कान में परेला , त उ कवनो बड़…\nकरतब वाली मुनिया\n“का बताई बाबुजी, हमरा खातिर त रउरे लोग भगवान बानी, जे हमर करतब देखी के कुछ पइसा दे देत बानी लो, हम नईखी जानत की अल्लाह के ह ss अउरी राम के हs, हमरा खातिर त ई दर्शक लोग ही राम अउरी अल्लाह हवे लोग”, करतब वाली कहलिन। थोड़ा सास लइके उ फिर कहली,”जब हमरा ,मुनिया के,अउरी ओकरा छोट भाई के, बाबुजी के भुख लागेला त हमनी के हाथ मेहनत खातिर उठे लागेला, निगाह बाजार के कोना तलासेला कि, जहवा करतब दिखाई जा अउरी दर्शक के भीड़ लागे, पइसा ज्यादा…\nकहानीसंजीव कुमार रंजनLeaveacomment\nसोंचे में सकुचातानी कहे में भीतरे डेराइला, रोज अंजुरी में धुंध सहोरले दिल के कठवत में नेहाइला।। बेवहार के बागि नोचाता फीकीर केहुके हइए नइखे, जब कहीं करम के पटवन कर त हम केकरो ना सोहाइला।। सभे बवण्डर बनिके चले रेगिस्तानी राग अलापता, कपट के करवन लोटकी से सभके के नेहवाइला।। कसमकस से कलपत काया करीखा के बनल संघाती, सोंच के तलफत भुभुरी में डेगे डेग नहाइला।। जेने देखीं झूठ के ढेरी ना बाजे कवनो रणभेरी, आंखि अछइत आन्हर भइनी कुकुर जस चिचिआइला।। कइसन दइब के ज्ञानी बस्तर झूठ फरेब…\nभोजपुरी कवितादेवेन्द्र कुमार रायLeaveacomment\nभोरे भोरे फोन घरघड़ाइल त हरिहरी चाची कसमसात पलंग से उठ के ओकरे तरफ झटक के बड़बड़ात चलली- कवना के भोरे भोरे आग लागल बा।आजकाल ई फोनवो आदमी के जान पर बनहुक नियन गोली दागता।आरे आवतानी रे।तनी थिर हो रे बाबा।तोरा नियन हमरा में जान थोड़े भरल बा, जे हमहु घनघना के पहुंच जाइब। उमिर भइल। कहत कहत झटकले फोन उठवली- परनाम अम्मा! हम मनहरन। का भइल एतना भोरे भोरे तान कसले बाड़ऽ। आरे अम्मा! जरूरी बा।अबहीयें बम्बई जाये खातिर टरेन धरे के बा।एही से फोन कइनीहऽ। का भइल हो?…\nकहानीडॉ रजनी रंजनLeaveacomment\nसुहराई रवै रव बकोट ता कोई खड़ा दूर से भी कचोट ता कोई। अजादी सबै क नकोट ता कोई गुदगुद्दी बराय धइ लूट ता कोई। हिया में बईठ के भकोट ता कोई निवाला उड़ाई सरबोट ता कोई। जगह पाई जरिका तरोट ता कोई लगाई के आसन सघोट ता कोई। छुआई के अँगुरी दरेट ता कोई उचारी के देहियाँ चमोट ता कोई। एकै बात हर बार फेट ता कोई सिंघासन बदे भाय लोट ता कोई। पारी पारा आई घघोट ता कोई पलत्थी जमाई के घोट…\nभोजपुरी कवितायोगेन्द्र शर्मा "योगी"Leaveacomment\nएकबेरा फिर से सोच ल रामसिंगार, काहेकि तू हउअ बाबू साहब ..तोहार बेटा बैंक में पार्ट टाइम काम कर ना सकी .. ग्राहक लोग के चाह- पानी पियावे के पड़ी । अउर भी छोट-मोट काम कुल करेके पड़ी साहब लोग से डाँट भी सुनेके पड़ी । बाबू बिनोदवा ई कुल काम करी ओकरा गांव से बाहर लिया जाईं डहेण्डल बनल फिरता ..हाथ जोड़कर गिड़गिड़ाए लगले रामसिंगार .. साहब के आगा । साहब के मन पसीज गईल, नया-नया बैंक में नौकरी भईल रहे . पार्ट टाइम ‘वाटर ब्वाय’ राखेके पावर मिलल…\nसंस्मरणसमता सहायLeaveacomment\nमहिला लोगन के योगदान हमेसा से समाज, संस्कृति आउर सभ्यतन के बनावे आ जोगावे में रहल बा। बात भाषा के होखे भा संस्कृति के, महिला लोग एकरा हमेसा से भरले-पूरले बानी। महिला लोगन के योगदान हर भाषा, सभ्यता आउर संस्कृति में रहल बा। महिला लोगन के एही योगदान का बटोरे वाली ऐतिहासिक किताबि ‘भोजपुरी साहित्य में महिला रचनाकारन के भूमिका’ का भव्य लोकार्पण गांधी शांति प्रतिष्ठान में भइल। बतावत चलीं कि कार्यक्रम के अध्यक्ष श्री अशोक लव किताबि के उपयोगिता बतावत कहलें कि सर्व भाषा ट्रस्ट के उद्देश्य अब सभका…\nटटका समाचार'भोजपुरी साहित्य में महिला रचनाकारन के भूमिका'Leaveacomment\nदिन धोइ साफ करे नभ इसलेटिया तारा गीत लिखि चान करे दसखतिया। तारा के पढ़ी तरई हो करुन कहानियाँ लिपि अनजान मुँहे नाही बा जबनियाँ देखे के बा खाली ओरि अन्त हीन गीतिया ।तारा लोग कहे लोक यह आँख का सिवान में छोट बड़ निगिचा आ दूर आसमान में हम कहीं नाहीं ई करेजवा के बतिया।तारा जिन ताकअ तरई आ चान ई बेमारी ह हम कहीं देखे द सुकून के इयारी ह उठत बनत नाहीं लागे असकतिया। तारा आनन्द संधिदूत\nभोजपुरी गीतआनन्द संधिदूतLeaveacomment\nईयाद करी छठी माई के गीत “ पांचऽ पुतऽर आदित हमारा के दिहिना, धिअवा मंगिले जरुर” छठ माई के परब करेवाली आजुओ ई गाना गावेली. आ सुनहु में ई गाना के बड आनन्द आवेला. यानी कि जब ई गाना के प्रचलन शुरू भईल होई ओहघरी आबादी कम होई. आजू के लोग से दिल से पूछी त केहू पांच गो लईका ना चाहत होईहे. जईसे जईसे समय बदले लागल कम परिवार होखे लागल. ओह घरी एगो घर में रिस्ता रहत रहे. परिवार आ गाँव में एक दोसरा के घर के आपन…\nआलेख/निबंध.डॉ० उमेशजी ओझाLeaveacomment\nरउरा ना बुझबि सियासत रउरा अबहीं इंसान बानी, नेता खाली लाल बुझक्कड़ रउरा कहां सेयान बानी।। जनता जाहिल भकचोन्हर नेता नीमन सभमे सुनर, नेता छोडि़ सभे बा द्रोही नेताजी ग्यान बिग्यान बानी, रउरा कहां सेयान बानी।। रउरा सुनी इन्हिकर बात नीमन सीखइहें जात पात, एकरा से बड़ त सास्तर नइखे हमनी के इन्हिकर लगान बानी, रउरा कहां सेयान बानी।। देवेन्द्र कुमार राय (ग्राम+पो०-जमुआँव, थाना-पीरो, जिला-भोजपुर, बिहार)


भोजपुरी पट्टी का साथही देश दुनियो के खबर (30 अगस्त 2015, अतवार) – टटका खबर\nThe President, Shri Pranab Mukherjee and the Minister of State for Youth Affairs and Sports (Independent Charge), Shri Sarbananda Sonowal with the sports and adventure awardees, inaglittering ceremony, at Rashtrapati Bhavan, in New Delhi on August 29, 2015.\nशनिचर का दिने एगो भव्य समारोह में राष्ट्रपति प्रणव मुखर्जी का हाथे राष्‍ट्रीय खेल पुरस्कार दीहल गइल. स्‍टार टेनिस खिलाड़ी सानिया मिर्जा के राजीव गांधी खेल रत्न से नवाजल गइल. उनुका एगो पदक आ प्रमाणपत्र का साथे साढ़े सात लाख रुपिया नगदी मिलल. अउरी सम्मानित खिलाड़ियन में शामिल रहलें बैडमिंटन खिलाड़ी किदांबी श्रीकांत, निशानेबाज जीतू राय, जिमनास्ट दीपा करमाकर, हॉकी खिलाड़ी पी आर श्रीजेश, तीरंदाज संदीप कुमार अउर कुश्ती में बजरंग समेत 17 गो खिलाड़ी. एकरा अलावे कोच लोग के मिले वाला द्रोणाचार्य पुरस्कार कुश्ती में कोच अनूप सिंह, एथलेटिक्स में हरबंस सिंह, मुक्केबाजी में स्वतंत्र राज सिंह, तैराकी में निहार अमीन आ विकलांग खेलों के एथेलेटिक्स में नवल सिंह के दीहल गइल. ध्यानचंद पुरस्कार पावे वालन में शामिल रहलन हॉकी से रोमियो जेम्स, टेनिस में शिवप्रकाश मिश्रा आ वालीबॉल में टीपीपी नायर.\nराखी का दिने निकले वाला बलिया के ऐतिहासिक महावीरी झंडा जुलूस में शनिचर का दिने नगर कमेटी के अखाड़ा आ पदाधिकारियन का बीच बाताबाती देखते देखत लाठालाठी में बदल गइल जवना के संगे चलत पुलिस वाले बहुते मुश्किल से सम्हरले आ अखाड़ा के जुलूस से बाहर कर दीहल गइल.\nनगर कमेटी के जुलूस गुरुद्वारा रोड से अपना समये पर निकलल आ बालेश्वर मंदिर चहुँपल बाकिर एहिजा से आगा बढ़त में अखाड़ा पीछे छूट गइल आ जुलूस बढ़त चल गइल. मालगोदाम पर मिड्ढी के अखाड़ा आके जुलूस में शामिल हो गइल बाकिर तबले नगर कमेटी के अखाड़ा चहुँपल ना रहुवे. आगा बढ़त मे टीसन का सोझा आगा पीछे के झगड़ा होखे लागल कि कवन अखाड़ा आगे रही. बाद में कमेटी का कहला पर पुलिस नगर कमिटी के अखाड़ा के जुलूस का बहरी कर दिहलसि.\nआआपा अब अपना चार गो सांसदन में से दू जने के गोल से बाहर निकाल दिहले बा. ओकर कहना बा कि धर्मवीर गांधी आ हरिन्‍दर सिंह खालसा पार्टी हित का खिलाफ काम करत बाड़ें. अरविन्द केजरीवाल के गोल में जवना तरह लोग के छँटुआ बनावल जात बा अचरज ना होखी कि एक दिन एह गोल में बस अरविन्दे रह जइहें आ बाकी सब लोग के गोल का बाहर निकाल दीहल रही. दुनू सांसद एह फैसला के आलोचना कइले बाड़ें.\nदक्खिन कश्‍मीर के पुलवामा में सेना के एगो शिविर में अचके में हो गइल विस्फोट का चलते नाहियो त डेढ़ दर्जन सैनिक घवाहिल हो गइले. सभकर इलाज सेना के अस्पताल में होखत बा. एह हादसा के कारण के जाँच कइल जात बा.\nअपना रिश्तेदार मुलायम सिंह के गोल के तोस देबे खातिर लालू प्रसाद अपना गोल ला मिलल सीट में से दू गो निकाल के सपा के देबे के एलान कइले बाड़न आ अब सपा के पाँच जगहा से उम्मीदवार लड़ावे के मिल जाई. बाकिर सपा एहसे खुश नइखे काहें कि ओकरा कम से कम बारह गो सीट चाहीं. एह बीच दू गो जदयू विधायक आ एगो राजद विधायक आजु भाजपा के दामन थाम लिहले. एह लोग में जदयू के रेणु कुशवाहा अउर सुनील कुमार आ राजद के ब्रजकिशोर सिंह शामिल बाड़ें.\nपाकिस्‍तान सरकार इस्‍लामिक स्‍टेट पर प्रतिबंध लगावे के एलान कइले बिया. बाकिर जवन सरकार अपना देश में आतंकियन के सम्हार नइखे पावत ऊ बाहर के आतंकियन के का उखाड़ लेई.\nकोलंबो में श्रीलंका आ भारत का बीच खेलल जात तिसरका टेस्ट के दुसरका दिने भारत 8 विकेट गँवा के 292 रन बना लिहले रहुवे. शनिचरो का दिने बरखा का चलते खेल समय से पहिलहीं रोक देबे के पड़ल.\nकुंभ मेला में आजु नासिक अउर त्रयंबकेश्‍वर में पहिलका शाही स्‍नान धार्मिक भावना आ उत्‍साह का साथे पूरा भइल. लाखों लाखों श्रद्धालु एह मौका पर गोदावरी नदी में नहान कइलें.\nमिस्त्र के एगो अदालत शनिचर का दिने अल जजीरा टीवी चैनल के तीन गो पत्रकारन के तीन साल जेल के सजा सुनवलसि काहे कि ई लोग झूठ खबर देखा के देश के सुरक्षा के खतरा में डलले रहुवे. पता ना कबो हिन्दुस्तान के पत्रकारन के एही अपराध के सजा दीहल जा सकी कि ना. कुछ चैनल रोजाना झूठे के कारोबार करे में लागल रहेलें.\nभाई बहिन के प्यार के त्योहार राखी आजु पूरा देश में उल्लास का साथे मनावल गइल बाकिर एहू मौका पर कुछ सेकूलर कुकुर राखी के आलोचना करे से बाज ना अइलें. अउर त अउर मुसलमानो लोग एह हिन्दू पर्व के आलोचना कइल जवना में कांग्रेस के तहसीन पूनावाला जइसन लोगो शामिल रहल. शायद हिन्दुस्तान के सेकूलरिज्म के एके मतलब होला हिन्दूवन के आलोचना कइल आ ओकरा के बदनाम कइल.\nशिवसेना के आगरा इकाई एलान कइले बिया कि पाँच गो भा ओकरा से बेसी बच्चा वाला परिवारन के दू दू लाख रुपिया के इनाम दीहल जाई. शिवसेना एह बात से चिन्तित बिया कि देश में हिन्दूवन के गिनिती घटल जात बा जबकि दोसरा मजहब के लोग के गिनिती बढ़ले जात बा.\nहॉकी के जादूगर मेजर ध्यानचंद के जनमदिन पर आजु एगो खुशखबरी मिलल कि 36 बरीस बाद भारत के महिला हाॅकी टीम ओलम्पिक में खेल सकी. आजु ऊ रियो ओलम्पिक खातिर क्वालिफाई क गइल.\nअतवार का दिने पटना में नीतीश आ लालू का साथही मंच पर लउकीहें सोनिया गाँधी. हालांकि राहुल गाँधी एह मंच पर ना अइहें. सुने में आवत बा कि सपा अब मुलायम पड़ गइल बिया आ एह मंच पर शिवपाल सिंह यादव मौजूद रह सकेलें. बिहार विधानसभा चुनाव से पहिले राजद, जदयू कांग्रेस के तिकड़ी वाला गठबन्हन एह रैली से आपन ताकत देखावे के कोशिश करीहें. बिहार सरकार एह रैली के सफल बनावे खातिर सगरी इंतजाम कइले बिया.\nअपना मन माफिक लोकायुक्त बहाल करे के कोशिश सफल ना होखत देख यूपी के अखिलेश यादव सरकार अब नियमे बदल दिहलसि. अब लोकायुक्त के बहाली में इलाहाबाद हाई कोर्ट के मुख्य न्यायाधीश के कवनो भूमिका ना रही. चार गो सदस्य वाला चयन समिति में मुख्यमंत्री आ विधानसभा अध्यक्षो शामिल रहीहें.\nबलिया के हल्दी थाना के बादिलपुर दियारा में शुक के रात कुछ बदमाश असलहा का बल पर कठई गाँव के सुदर्शन यादव के पाँच गो गाय खोल ले गइलें. घवाहिल सुदर्शन के इलाज अस्पताल मे करावल जात बा.\nदेवरिया कोतवाली के गढ़वा मिश्र गाँव में मंदिर बनावे खातिर भूमि पूजन भइला का बादे से कुछ लोग एकरा खिलाफ में खड़ा हो गइल बाड़ें. शनिचर का दिने मामिला कोतवाली में चहुँपल आ अब पुलिस मापी करवा के एह मामिला के सरिहावे के कोशिश करी.\nगाजीपुर के नागा बाबा हनुमान मंदिर से शनिचर का दिने धूमधाम से महाबीरी झंडा जुलूस निकलल आ शोभा यात्रा सकुशल समाप्त हो गइल.\nगोरखपुर के बेलीपार इलाका में डंवरपार का लगे अपना बेटा का साथे मोटरसाइकिल से जात महतारी के मौत हो गइल जब ऊ मोटरसाइकिल से नीचे गिर पड़ली आ कपार फाट गइल. बतावल जात बा कि साड़ी मोटरसाइकिल के चक्का में फँसला का चलते ई हादसा हो गइल.\nगोरखपुर के महदेवा जंगल के ग्राम प्रधान आ सपा नेता मनोज यादव के बियफे देर रात गोली मार के मुआ दीहल गइल बा. हत्या करे वाला दू गो मोटरसाइकिल से आइल रहलें आ गोली मार के चल गइले.\nसोमार का दिने मुख्यमंत्री अखिलेश यादव के मऊ आगमन के इंतजाम करे में प्रशासन रात दिन एक क दिहले बा. सपो के लोग एह मौका के अभूतपूर्व बनावे में लागल बा.\nवाराणसी के पांडेयपुर देशी शराब दुकान का नियरा एगो चिखना बेचे वाला दस बरीस के एगो लड़िकी के किडनैप क ले गइल. लड़िकी के मामा का शिकायत पर पुलिस केस दर्ज क लिहले बिया. लड़िकी अपना मामा का घरे रह के पढ़त रहुवे.\nभोजपुर जिला के शाहपुर इलाका के सहजौली गाँव के बधार से एगो आदमी के लाश शनिचर के साँझे मिलल बा. ऊ आदमी बहुते कमजोर रहुवे आ पिछला कई दिन से बेमार चलत रहुवे. पुलिस एकरा के स्वाभाविक मौत मानत बिया.\nभोजपुर जिला के बिहिया टीसन पर एगो फल बेचे वाली से रंगदारी वसूले का आरोप में रेल पुलिस एगो बदमाश के गिरफ्तार कर लिहलसि.\nरोहतास में सरकार का तरफ से बनावल जाए वला इंजीनियिरंग कालेज शेरशाह अभियंत्रण कालेज खातिर जमीन शिवसागर अंचल के करूप में कैसरे हिंद के परती पड़ल जमीन दे दिहल गइल बा जवना पर 109 करोड़ के लागत से एह कालेज के स्थापना होई.\nरोहतास के लोहवा पुल का नियरा शनिचर का दिने एगो सड़क हादासा में मोटर साइकिल सवार दू गो नवहियन के मौत हो गइल जब एगो ट्रैक्टर ओह लोग के धक्का मार दिहलसि. मरेवाला एगो नवही कैमूर जिला के मोहनिया थाना के पिपरी गांव के आ दुसरका अगरेर थाना के भड़कुड़िया गाँव के रहले.\nसारण जिला के मुरलीपुर गांव के एगो औरत के बिछकुतिया काट लिहलसि त ऊ हदासे बेहोश हो गइल आ ओकर इलाज रेफरल अस्पताल तरैया में करावल गइल जहाँ ऊ स्वस्थ बतावल जात बिया.\nछपरा के सियारानी मेमोरियल एकेडमी में पढ़ावे वाली एगो 19 बरीस के शिक्षिका पाँच दिन से गायब बिया. उनकर बाप एह बारे में मशरक थाना में केस लिखववले बाड़न.\nछात्र अभिभावक संघर्ष मोर्चा का तरफ से शनिचर का दिने छपरा नगर पालिका चौक पर जेपी विश्वविद्यालय के कुलपति प्रो. द्विजेंद्र कुमार गुप्ता आ उनुका के बचावे वाला नेतवन के पुतला फूंकल गइल.\nसिवान जिला के चकरी बाजार आ आदर बाजार में बिजली विभाग छापा मार के छह गो दुकानदारन के शुक के सँझिया में बिजली चोरावत पकड़ लिहलसि. एह लोग से सवा दू लाख रुपिया जुर्माना वसूलल गइल आ बिजली चोरी के मुकदमा दर्ज करा दीहल गइल.\nगोपालगंज के सिनेमा रोड आ कैलाश होटल के नियरा छापा मार के लाखों रुपिया के गैर कानूनी शराब पकड़ल गइल. शुक का दिने पड़ल एह छापा में कई जिला के पुलिस शामिल रहुवे बाकिर नगर थाना के एकर भनको ना दीहल गइल रहुवे.\nमोतिहारी के डुमरियाघाट इलाका के पकड़ी गांव का नियरा पिछला 26 अगस्त के लूटल गइल ट्रक बरामद हो गइल. बाकिर एह पर लादल 20 टन आलू गायब बा.\nमोतिहारी के लगे नेपाक के परसा जिला के गीता मंदिर में शनिचरा का दिने नेपाल भोजपुरी प्रतिष्ठान एगो कवि सम्मेलन के आयोजन कइलसि जवना के अध्यक्षता मास्टर तारा सिंह कइलें आ उद्घाटन कइलन प्रमुख अतिथि पं. प्रयाग तिवारी. एह सम्मेलन में सरिता उपाध्याय, कन्हैया गुप्ता, अरूण विक्रम शाह, मोतिउर्रहमान, रेखा साह, प्रहलाद साह, गोपाल प्रसाद कुशवाहा, जितेन्द्र पांडेय, मीडियाकर्मी नेहाल खां वगैरह कवि आपन कविता सुनवलें.\nप्रधानमंत्री नरेंद्र मोदी का ओर से उनुका संसदीय इलाका के 51 हजार औरतन के राखी का मौका पर बीमा रक्षा कवच दीहल गइल. पत्रक बँटले केंद्रीय उर्जा मंत्री पीयूष गोयल.\nआजमगढ़ के बलरियागंज आ गंभीरपुर थाना इलाका में पिछला दिने दू आदमी के गरदन काट के मुआ दीहल गइल. एगो आदमी पर आरोप रहुवे कि ऊ गंभीरपुर के नगरइया जहानपुर गांव में एगो घर में गलत नीयत से ढुकल रहुवे. जबकि दोसरका आदमी के लाश बिलरियागंज थाना क्षेत्र के जैगहां-बिदवल रोड पर मिलल.\nTags: Lateset News in Bhojpuri, News from Bhojpuri belt, गाजीपुर, गोपालगंज, गोरखपुर, टटका खबर, देवरिया, बक्सर, बलिया, बेतिया, भोजपुर, भोजपुरी में खबर., मऊ, मोतिहारी, रोहतास, सारण, सि‌वान